Rev. David Lah Nih Insein Thongin In Tanghra Awngmi Minung 58 Laksawng A Pek Hna – Chin World News Evening\nRev. David Lah Nih Insein Thongin In Tanghra Awngmi Minung 58 Laksawng A Pek Hna\nCovid-19 zulhphung a buar tiah reportnak tuah in thong an thlakmi Pathian thawngṭha bia aupitu Rev. Saw David Lah cu naite ah thong an thlaknak Yangon Insein thonginn chuah ter a si. Mi tampi kan i lawm tuk cio. Thong a tlaknak Yangon Insein thonginn sining le zei tluk in dah thongtla pawl nih an tuar timi thil sining a theih dih ve.\nCu tikah, Rev. David Lah nih cun Insein thongtla pawl nih ti thianghlim an din (hmuhnak)caah tiin ti thianghlim chiahnak (Water purifier filter) le thil dangdang an herh buaami cu Myanmar tangka fai in ting 200 renglo a hlut hna tiah kan theih.\nCun, ti thianghlim chiahnak (Water purifier filter) le thil dangdang an herh buaami cu Myanmar tangka fai in ting 200 renglo a hlut hna lawng hmanh si loin Insein thonginn chungin tangka camipuai a phi i a awngmi, teinak a hmumi minung (58) hna mi pakhat ah tingkhat (100000MMK) laksawng a pek hna tiah kan theih fawn.\nRev. David Lah cu pumh khawmhnak tuah in mibu ton pumhnak a tuah tiin thongthlak a si i zeimawzat thong a tlak hnuah Hniang 06|08|2020 ah thlathum an tan hnuah a tlakni zohchih in zarhhnih thongthlak dingin dantat an tuah i Hniang 14|08|2020 ah thonginn a chuak.\nAmah hi ramdangmi Canada rammi sinak a ngeih ruangah thonginn a chuah le cang ka in a umnak ram Canada ram ah kuat a si i Thailand ah a um lio a si tiah kan theih. “Thil khuaruahhar tampi a tuahmi pawl cu kan theih dih kho lo men lai. Asinain khuaruahhar thil a tuahmi pawl cu donghni le philhni a um lai lo,”Job 5:9 (Sayamah:Charity Htoo). Charchan: Ihburlenpictures\nBy Chin Cable Network Channel|Thawngṭha chimtu Saya David Lah cu ramchung in chuahter asi|Thong thlathum thlak a tongmi thawngṭha chimtu Saya David Lah cu August 14 ah Insein thong in a luat cang tiah Insein thong ṭuavo ngeitu pakhat nih a fianternak a tuah.\nThong in a chuak cang mi Saya David Lah cu Immigration lei ṭuanvo ngeitu pawl sin ah kal pi asi lai i cu dih cun Canada ram tlun ter ding in tuah asi lai tiah a chim chap. “David Lah thong in a chuak cang, Immigration lei ah kan kal ter cang, ram dang mi asi caah asi. Canada ram lei ah tlunter asi lai. Canada ram ah khirh asi lai” tiah ati. Saya David Lah he thongthlak ṭi asi mi U Wai Tun (Nawarat) zong hihnu ni 2 ah thong in a chuak lai tiah a telh chih.\nClovis-19 zawtnak khenkham lio caan ah nawl chuah mi phung buar in tonpumhnak an tuah timi ruang ah Yangon Region, Mayangone township baiceihnak hmun biaceih an ton asi. Saya David Lah le U Wai Tun (Nawarat) cu Natural Disaster Management Law, section 30 (a) in thla 3 thongthlak ding in August 6 zinglei ah khan baiceih an si. A hmasa ahcun National Disaster Management Law, section 25 in tazacuai an si nain biaceihnak an tuah tik ahcun section 30 (a) in bia donghnak an khiah asi.\nNote: Saya David Lah cu August 14 zaan ah khan Canada ram lei ah kuat asi cang tiah theih asi.


A Poituk Ee: Uico Ralhrang Nih CDM A Tuah Mi Ralzam Umnak Ah An Kal Hnawh Hna E - Chin Eleven News\nKayin ram, Myawaddy khua thlanglei kam Lay Kay Kaw Khuathar le Lay Kay Kaw khuate pawl ah kahdoh nak a tamtuk ruangah Myanmar-Thailand ramri Thaung tivakam thluang thluan ah a um mi ralzam sakhan ah CDM a tuahmi pawl kawlding in ralhrang tampi an kal tiah khuami pakhat sin in nizan January ( 19 ) ni ah thawng theih asi.\nRalhrang pawl cu Hpalulay ( ဖလူးလေး ) khuate ah a um mi Democratic Karen Buddhist Army ( DKBA ) sakhan i Kyauk Khat ( ကျောက်ခတ် ) leiah, Myawaddy-Wallay lam in an kal tiah theih asi.\n” SAC pawl cu Kyauk Khat lei in an rak kai. Kan nih kan theih ning ahcun CDM a tuahmi pawl tleih an i tim ” tiah ralzam asimi pakhat nih a rak chim.\nRalhrang phu tatmah ( တပ်မ ၄၄ ) chungah a um mi ralhrang ( 140 ) leng cu nizan January ( 19 ) ni zing suimilam ( 10:00 am ) hrawngah Kyauk Khat lei ah an rak kai i DKBA gate nih luhnak nawl a peduh hna lo tiah khuami hna sin in theih asi.\nCuruang ahcun ralhrang pawl cu Kyauk Khat khuate lei in silo in an mah an sakhan a um pahnak Wallay lei in an kal than tiah theih asi.\nRalhrang pawl cu Wallay lei in an kalko na in a hnu ah ralhrang thazang an chap chap lai i Kyauk Khat khaute chungah rimrolo in luh i chekhlet nak an tuah dingmi hi kan phangtuk tiah ralzam mi hna nih an rak chim.\n” Ralhrang nih hin CDM le PDF pawl lawng an chek, an kawl men hna lai tiah kan ruah. Asilo i ralzam mipi le khuanu khuapa tiangin harnak an kan peksual lai ti hi kan phang tuk ” tiah ralzam mi pakhat nih a rak chim.\nLay Kay Kaw pawngkam khuate pawl i kahdoh nak ruangah Lay Kay Kaw khua telin khuate ( 10 ) hrawng i ralzam mi mipi hi ( 22000 ) hrawng an si cang tiah thei asi. January thla ( 18 ) ni zan hnu ah ruahlopi in ruah a sur ruangah le ralhrang pawl nih chekhleh nak an tuah lai timi thawng pang ruangah hmun hma a thialmi an umpah tiah ralzam mi hna sin in theih asi.\nHarnak Fakpi Kan Ton Sual Ahcun CDF Le CNA Kan Mawhchiat Hlah Uh! A lan Kan In Kan In Chimh Cang Hna Hih!


Australia Kal Umnak Thawngthanh, Theih Hrimhrim Ding – Lai Lungrawn Post\nAustralia Kal Umnak Thawngthanh, Theih Hrimhrim Ding\nAugust 6, 2020 admin Chin News\nAustralia Kal Umnak Thawngthanh\nMalaysia um Chin ralzaam hawikom dawt vialte hna nan dam cio hna lai tiah zumhnak kan nei. Australia kal umnak kong he pehtlai in thawngthanh kan kan duh hna. Kan theih cio bang Covid pulrai ruangah vawlei cung khawl tlawn le kal um zong phih dih asi bantuk in Malaysia um Chin ralzaam cheukhat hna zong Australia kal ding si ko nain kal kho loin aataapmi tampi an um.\n2020 January thla in March thla tiang ah Australia kal ding ah Visa pek cangmi hi hngakchia chuakka he cun minung 120 hrawng an si. Interview a tuah cangmi le thi aa check cangmi hi chungkhar 62 an si i a minung cun 200 hrawng an si.\nMarch 26, 2020 ah a kal dingmi tampi an um nain March 18 ni thok in lockdown a van i thawk caah ralzaam kal umnak tuanvo neitu IOM (International Organization for Migration) nih a kalding timhtuahmi vialte cu a let than dih. Ram khat le ram khat khual tlawn zong phihkhar dih asi caah tu chun ni tiang kal kho lo in um asi. Marh 18 in July thla karlak ah poipang (emergency case) asimi tu cu kalterni tete zong an um pah nain Australia cu ralzaam visa siloah humanitarian visa cun kaltermi an um lo.\nAustralia Tanzung (Australian High Commission) zong Covid pulrai ruang ah ralzaam interview le visa pek cu March 18 in an ngol ve i a tu tiang ngol rih asi. Zeitik in an thawk than te lai hi chim khawh si rih lo. March 26 ah kal ding in rak timhtuahpiakmi hna cu a thar in timhtuahpiak than an si. Cheukhat cu an ngandamnak checkmi kum a luan cang caah IOM nih a thar in check-up an tuah than hna lai.\nA tu hnu thawk in Australia ah a kal dingmi pohpoh cu Australia phanh hmasatnak hmun poh ah ni 14 chung erhkhumh (quarantine) asi lai. Tahchunnak ah na phanhnak ding le umnak ding kha Mebourne sisehlaw na vanlawng (flight) kha Sydney a phanh hmasat ahcun Sydney ah ni 14 chung erhkhumhnak na si lai tinak si. Ni 14 lawng ah na umnak ding hmun ah na va len than kho lai. Cun an mah le State or Territory cio nih zulphung (travel restriction) an tuahmi a um rih caah mah ning hoih in va kal um than asi lai.\nJuly 23, 2020 thawk in Vanlawng cung khualtlawng milu zat zong rikhiah piak asi. Perh Khua a kalmi cu Vanlawng pakhat ah minung 50 tiang lawng cohlan asi. Brisbane cu minung 30 lawng cohlan asi. Sydney zong minung 30 lawng cohlan asi. Victoria cu ramdang in Vanlawng luh a ngah lo cun Melbourne zong lawlawse cu ngah rih lo.\nCucaah Australia autu (proposer) zong nih auhmi visa an laak cang ahcun a tu tein timhcia le ralrin cia a herh ngai ngai. Siaherhnak he, CRC Malaysia.\nRev. Saw David Lah Bia an Ceihpiak Cang\nMalaysia Um Mi Caah A Herh Tukmi Australia Kalnak Kong Thawngthanh


Rili Ngatlai Sinah Kum 11 Chung Sal Rian A Rak Tuanmi Kawlpa Chinmi Bia Video – TCN\nHome / MYANMAR / Rili Ngatlai Sinah Kum 11 Chung Sal Rian A Rak Tuanmi Kawlpa Chinmi Bia Video\nIndonesia ngaitlai sinah kum 11 chung zuar a tongmi nih a sining a chimmi cu ngaihchia tuk a si ee. Minung le minung ciocio sal i rak i zuat le sal ah i tuah hi thinlung a fak tuk ee.\nMahhi pa nih a chimmi hi ka zumh ngaimi ka hawi pakhat sinah Thailand Tilong in Indonesia ngatlai tu sinah zuar ka tong.\nTilong chung ahcun nga kan tlai i rianhrang kan tuan zungzal. Kan dam lo caan i rian kan tuan khawh lo hmanh ah tisa an kan toih, electrict hri in an kan tuk velh. Sikhan an kan kalpi hmanh ahhin kut tem buin an kan kalpi tawn.\nCuticun Tilong ah ngatla sal ah kum 11 chung bak ka um. Van that ah mibawmtu hna he kan i tong i kum 2014 ah khan luatnak ka hmu.\nMah bantuk in ka hawi le Ngatlai sal ah a tangmi tampi an um rih. Kum tampi a tang mi an si hna ti zong mitthli he a chimchap. Mahhi pa hi Kawl miphun a si.\nKanmah Chinmi chung zong in Indonesia le Thailand ngatla sal ah zuar a tongmi tampi an um ve. An nunchung cu Ngatla sal ah rili ah rian hrang va tuan i va um khi a si ko. Luatnak lam a har tuk hringhrang. Mah bantuk pawl minung zuar a tongmi nih biatak tein an doh cuahmah lio a si.\nTun Lin of GHOST FLEET Speaking at the United Nations\n#ThrowbackThursday to June 7, 2019 when Tun Lin of #GhostFleetFilm garnered a standing ovation after speaking at the United Nations.\nGeplaatst door Vulcan Productions op Woensdag 10 juli 2019\nRili misual pawl hi a hmuh a har taktak mi an si. A ruang cu rili hi a kau tuk tikah rili ah a tlaumi kawl zong khi a fawi lomi a si. Rili ah a thli in Nga a tlaimi hna sinah minung an zuarmi hna hi hmuh an fawi ti lo. Ramkip ralkap le palik i bawm in an kawl tawn hna.\n← Kawl Ralkap Motor 40 Renglo Le Tank Pawl Ralram Ah An Choi Mandalay – Muse Motor Lampi Ah Motor Mongtu Zultu Pawl An Sining →


Malaysia CRC Rianttuantu Le Refugee Tawlreltu Hna Phaisa Duh Tuk Ruangah Milih Chim An Kan Ti – Chin World News Evening\nIndia, Malaysia ah a ummi kan phun hawi a tang rihmi hna caah ruahchannak he US state Department, Refugee a tlaitu upa kan ton hna. Richard Albrigth le Larry Brett an si. An kan lehmi cu: President Trump cu mipem, refugee zawn a ruat deuh lo, mipem hna nih US an thur hnawmhternak, US cu Mirang, white lawng umsehlaw, a tha bik lai’ ti bantuk lungput angeimi President a tuan lio asi i, a fawi lonak an kan chimh.\nKhrihfa sinak a lang lo, Setan fa sinak a lang ngai. Bawipa kan zumh kan timi hi zei set dah asi hnga? Miphun a cawisang tu cu lih le sual tuah nak in asi lo, dinnak, sual huatnak, thlachiat ruahnak nih miphun a cawisang’ ti hi ruat in Chin miphun nun ding hi ka thlacamnak asi.\nHlasakthiam E.ven Joseph Zaihmiangthang Cu A Nupi Nu Nih Cun Voihnih Tiang A Phohpian Taak I (Video)


Editor Sin Cakuat: “Kan Miphun Kan Thawng Chin Lai” – THE CHINLAND POST\nKawl Rallokap Ralhraang nih kan umnak, Kan Ram, Kan Khua, Kan Inn lila ah tlerhnak le thihphaihnak he kan lungput hrawh ding in a kan tuaitam, a kan tlerh. Hlaan lio ahcun Tlangcung miphun pawl sin i a kan tuahto daan hi ca le report ti bantuk lawng ah rak hmuh khoh le rak rel khoh deuh kan si. Cu hmanh ahcun cheukhat kan caah cun khoika dah ka va rel khawh lai timi hna a rak har ngai.\nKhuachung a thawkmi inn khangh piak kan si tikah Kan Chin ram khuapi kip mithlam a cuang. Thantlang kan inn le kan biakinn hmun thiang hna meikhangh piak kan ton tikah he tiah an lung fak hnaseh timi le a kan nek nak khi hmuh khoh a si ko. Cun pakhat le pakhat sual phawt le i mawhchiat dih hna sehlaw kanmah hau loin anmah tein kekkuai dih hna seh timi an i timh bikmi zong a si chih. Inn le lo cu chikhat teah a rawk kho a cim kho, kan lungput belte a rawh sual ahcun kan ralpa aa lawmhnak le a hlawhtlinnak tu a si deuh lai. Na tein a tuar taktak tu le inn khanghpiak a tong mi hna chungkhar sin kan theihmi awka nih kan biakmi kan Pathian tu an hung thangthat, kan Pathian sunparnak tu an langhter. Cucu Thantlang khuami kan miphun hna nih ralhraang pa Min Aung Hlaing cu an tei cikcek nak asi.\nTuah hi ralhraang hna nih an rak tuah ton mi Four Cuts lawng si ti loin 1940 kum Japan nih Tuluk cung ah a rak tuahmi “Three All’s – Kill All, Burn All, Loot All” timi “Thah Dih Ding, Inn le Lo vialte Khangh Piak Dih Ding le An Ngeihmi Chawva Vialte Chuh Dih Ding” tiin a rak hman mi he a hung khat tiin ramkhel lei ngiathlat tu Anthony Davis nih Asia Times ah a hun langhter chih.\nBiadonghnak ah hi ralhraang hna nihin kan ruahnak kan lungput a kan hrawk kho ti lo. Inn le Lo a kan khangh piak kan Biakinn hmunthiang tiang telh chih in meikangh nak cu a turu kho tuk Hakha bakin Thantlang meikangh mi mei-alh hmuh khoh a si. Asinain, ka biakmi kan Bawipa Pathian nih kan nunnak kan humhim sehlaw, amah mintu sunparnak kan co ter.#\nPrevious 𝗔𝗦𝗘𝗔𝗡 𝗹𝗲 𝗞𝗮𝘄𝗹 𝗿𝗮𝗹𝗸𝗮𝗽 𝗸𝗮𝗿𝗹𝗮𝗸 𝗯𝘂𝗮𝗶𝗻𝗮𝗸 𝘀𝗮𝗻 𝗰𝗵𝗶𝗻 𝘃𝗶𝗺𝗮 𝗱𝗮𝘄𝗵: 𝗡𝗨𝗚 𝗰𝗮𝗮𝗵 𝗰𝗮𝗮𝗻𝘁𝗵𝗮 𝗮 𝘂𝗺 𝗹𝗮𝗶 𝗺𝗮𝘄?\nNext Mipi Ralkap le CNA nih ZRA an Dohnak a Ruang


CNF kan pale nih biakhiahnak an tuahmi cu puitling biachahnak a si - TIMES OF CHIN NEWS\nCNF kan pale nih biakhiahnak an tuahmi cu puitling biachahnak a si\nMyanmar State Counsellor Aung San Suu Kyi (C) attends the Panglong Peace Talk with ethnic representatives to mark 70th anniversary of Myanmar Union Day in Panglong, Southern Shan State, Myanmar on February 12, 2017. Myanmar is scheduled to hold its second 21st century Panglong peace meeting with ethnic armed groups at the end of February although on going fighting in Kachin State and northern Shan State. / AFP / AUNG HTET (Photo credit should read AUNG HTET/AFP via Getty Images)\nApril 24 ah ASEAN Submit cu Indoneasia ram ah tuah a si lai i, cu ahcun Min Aung Hliang cu kai a timh tiah Thailand ramleng vuanci nih a chim i, mahhi ralkap dirhmi SAC hi ASEAN nih dotla ah a cohlang tinak a si lo tiah thaimcoter in an bia an peh. A kai hrim an kaiter ding a si lo nain,…US House nih Min Aung Hlaing dandatnak bill cu an passed cang i, tuhi Senate ah an chuahpi cang lai. A case an tuahmi cu, Rohingya, Genocide case in sualphawt ding lam an vih. An cawlcuahmah lio a si ve.\nRalkap nih CNF camp tlawn ding an halmi hna cu CNF kan pale nih an reject hna. CNF kan pale nih biakhiahnak an tuahmi cu puitling biachahnak a si tiah ka ruah. Asinain Kawl ralkap cu an zer tuk caah, zei tik caan paoh ah, zaan ttim an ih liopi tbk ah an nam khawh hna caah, CNF nih defense thate in an ilak cia cang lai tiah zumhnak ka ngei.\nGeneration Z pawl hi zei tluk indah an lung a thian i, an nun aa dawh. An ral a that timi cu tulio buainak nih a fianter ngai. Cu lio ah kum 50 in cunglei, generation X pawl hi zeitluk indah popular le credit an uar i, hruaitu tuan hna an duh timi le zeitluk indah an ral a chiat timi a fianter ngai ve. Credit: Zasang Cinzah


Kan Farnu Van Hlei Sung Cu A Mak Chin Lengmang Cang Hi! – Chin 11 News\nKan Farnu Van Hlei Sung Cu A Mak Chin Lengmang Cang Hi!\nPosted By: victor victor July 16, 2020\nKan Farnu Van Hlei Sung cu a mak chin lengmang cang. Uar um kho tuk hringhran. Nichiar in a mak chin lengmang. Lainu ah cun minthang pakhat philh khawh lomi ah aa chuah te lai. Van Hlei Sung cu Tahan Post nih magazine cover ah a hmanthlak bak an hman cang. C Ministry zong nih lawmhnak chimnak E-Certificate an pek ve. A tanglei hi hmanthlak hi rak zoh ve.\nVan Hlei SUng kong a dang zong vun rel chap


Tuan Peng Thang News - The Chin Celebrities\nOctober 28, 2020 2 min read hleicung@gmail.com\nLaimi nih kan uar ngaingai mi Rev Tuan Peng Thang nih a lungfahnak a phuan. Mah ti hin a lungfahnak a phuan “Lungfahnak: Covid phung nan buar ti ruangah Hakha ah pastor te tiang thong chungah an um rih. Nihin party campaign nak vial ah khawika ahdah phung cu a um ne? Mah tluk in tuah khawh a si ko ah ziah biakinn cu an on ngam lo?” tiah Covid 19 ruang ah i pum kho loin kan um asinin party campaign nak vial ah phung cu khawi ka dah a um ne tiah a chim.A tanglei hi kan hnu deuh i a tial mi pawl an si.


Kawl Ralkap Bomb in Khuami 5 an Thi, Tam Ngai Hliamhma an Tuar – THE CHIN JOURNAL\nKawl Ralkap Bomb in Khuami 5 an Thi, Tam Ngai Hliamhma an Tuar\nRakhine ram, Buthituang pengkulh Sitaung khua ah khuami 5, March 21 zaan ah bomb nih a tlak hna i an nunnnak a liam. Minung tam ngai hliamhma an tuar.\nBomb puahnak in a thimi hna hi Myat Shew Thein (21), U Maung Aye Htun (50), Daw Than Nyunt (49), Aung Than Htey (16) le kum 79 tarnu pakhat an si.\nMithmuh tette Sitaung khuami pakhat nih “U Maung Aye Htun le a nupi Daw Than Nyunt, Myat Shwe Thein le Aung Than Htey an thihmi ka hmuh. Tarnu belte cu an inn ah a thi, cozah ralkap nih an kahmi a si. Nizaan zaan sml. 7:00 hnu ah meithal le bomb in an kah. Zaan khuadei an kah, khuami tam taktak hliamhma an tuar” tiah a chim.\nHi kong he pehtlai in ralkap lei chimnak nawl ngeitu Colonel Win Zaw Oo nih “Cozah ralkap nih a ruang um loin kahnak an tuahmi cu a um lo, khuachung in AA nih an kah hna ruang ah an kah vemi hna a si. Sitaung khuachung in AA nih an rak kah hna ruang ah an kah vemi hna a si. Kanmah lei zong hliamhma tuar an um” tiah a chim.\nSitaung khua in a zaammi nu pakhat zong meithal kahnak in a nunnak a liam. Cun, kum 79 tarnu zong a inn chung aa thuh lio ah a thi, khuami 4 tu cu an i thuh lio ah bomb nih a rak tlak hna i an nunnak a liam.


THAWNGPANG THAR – Page 10 – Chin Community in Norway\nChin Community in Norway THAWNGPANG THAR\nTuluk Ram Ruahsur: 300 Leng an Thi, 1000 Leng an Tlau\nWang Xinlu cu pahmei asi i kum 8 lawng asi rihmi fapa pakhat te a ngei. “ Ka fapa he a donghnak kan biaruah te ka ruah than ah ka\n26 April ah Oslo Peace Center ah Burma kong Biaruahnak aum Lai\nBurma Ralkap cozah nih tukum donghnak lei ah thimnak tuah ding in ceih asi cang. Thimnak tuahnak kong ah hman ding phung (election laws) zong an chuah cang. Hi thimnak\nNorway le Danmark Nih Burma Refugees An i Ham Than\n2010 cu kanmah Burma in a rami refugees, abikin scandinavia phanmi hna caah kum tha asi kan ti khawh than. Aruang cu, Norway cozah le Danmark cozah hna nih Burma refugees laak than ding in biakamnak\n2009 ah Norway ramchung dawrnak (Asylum) a halmi 10700 chung ah 4500 nih ramchung umnak nawl an hmuh. persent in cun 42 % a si tinak asi. Asullam cu mitam\nNorway nih 2010 ah Burma refugee Pawl Laak a Timh Than.\nNorwegian Immigration riantuanmi sin in 2010 ah Norway nih Burma rammi refugee a laak than hna lai ti thawng theih asi. Afiang cang mi ah Thailand um Karen


Saya Van Tum Bia Bang Tuluk Le Russia Hmaika Ah Cun UN Cu Ui Fir Pei A Lawh Taktak Ko Hi — Salai Ephraim Thawngpang\nSaya Van Tum Bia Bang Tuluk Le Russia Hmaika Ah Cun UN Cu Ui Fir Pei A Lawh Taktak Ko Hi\nSalai Ephraim March 6, 2021\nUN Security Council nih Kawlram kong ah biakhiahnak an tuah kho lo: Russia le China nih Ralkap dirpi in an dohdal (veto) Salai Tluangkipthang: -2021 March 6 United Nations Security Council (UN SC) nih Ramkomh Kawlram kong ah cawn ningani ah to Pumh nak an tuah nain, Kawl Ralkap le Palek nih hramhram mi nunnak an lakmi le thongthlak mi kong ah, zeihmanh biafunnak le duhnak langhternak cathanh an chuah kho lo.\nUS le ram cheukhat nih, Ramkomh Kawlram kong ah UN Security Council nih biafunnak ngei kho ding in, an nam ko nain innka khar meeting an tuahnak ah zeihmanh biakhiahnak an tuah kho lo tiah theih a si. UN Security Council nih Innka khar in biaruahnak meeting an ngei mi cu, vawleipi remdaihnak a um khawhnak hnga ding caah an tuah tawn mi tonnak a si. Nain, tutan cawn ninga ( 5 March) ah an tuah mi Kawlram kong tonnak ah Biakhiahnak le hnatlaknak an ngei kho lo. Voidang bantuk in, Russia le China (Tuluk), an pahnih in Veto power (hramhram in Lanka nawl a ngeimi) in Ramkomh Kawlram kong ahcun, ahohmanh kan i thlak ding a si lo.\nAnmah tein anmah ram chung kong cu an i tawlrel ding a si ko tiah Russia le Tuluk nih Kawlram kong caih mi cu hramhram in an al.Hi UN SC innka khar tonnak meeting ah, UN nih Ramkomh Kawlram ah palai thlah mi, Christine Schraner Burgener nih cun, UN nih nan zuan hnawh zok zok lo ahcun, mipi ruahchannak a zor tuk cang lai tiah ralrinnak (warning) zong a pek ko hna nain, zeihmanh biakhiahnak an tuah kho lo.\n“I have heard directly the desperate pleas- from mothers, students and the elderly- I receive every day around 2,000 messages, for international action to reverse a clear assault on the will of the people of Myanmar and democratic principles,” she told the council. “Your unity is needed more than ever.”UN nih Kawlram ah palai thlah mi nu nih cun, nifatin hi cakuat 2000 leng ka don. Ca a ka kuatu hi hringtu nu, siangnakchia, in upa le tar tiang an si. Vawleipi nih kan dirpi cang u, Democracy phung zulh than khawhnak hnga nanmah nih kan dirpi u an ti tiah, UN Security Council cu a chimh hna.\nTutan UN SC meeting a au tu, tonpumhnak a hrih awhtu UK palai nih cun, tutan ah zeihmanh kan caih kho lo. Asinain, a ralaimi UN SC meeting in aw khat kan chuah khawhnak hnga ding caah kan i zuam lai tiah meeting dih bak ah a chim. UN Security Council (UN SC) nih biakhiahnak a tuah khawhnak hnga ding caah, chungtel ram 15 chung in ram 9 nih hnatlaknak ngeih a hau. Cuchung ah, Veto Power (hramhram nawlngeihmi hmannak nawl ngei) ram nga, US, UK, France, Russia le China tiah an um.\nCredit” The Chinland Post\nTagged Saya Van Tum Bia Bang Tuluk Le Russia Hmaika Ah Cun UN Cu Ui Fir Pei A Lawh Taktak Ko Hi\nJapan Embassy Rian Tuantu Muidawh Ngak Nu Le Tlangval Thil Tuah Cu Dah Ngai Uar An Um Ko →\n← Tuchun US Thawngpang Theih Cu Nuam Tuk A Lakka Tein Bawmhnak Stimulus Check A Ra Cang Lai


Lai (Hakha, Thantlang) | NGEPHEPI CHHOKHA AKAONA\nNPP Khi History\nNPP Social life\nAustralia NPP Chhokhazy\nMalay NPP FAMILY\nUSA NPP Family\nMara Social Section\nGeography & Site map\nReligious of Mara\nCulture & Trandition\nMatu, Asho, Khumi …hpz\nZomi (Tedim, Tonzang)\nLai (Hakha, Thantlang)\nLaizo ( Falam)\nKuki, Naga, Thadou …\nCho (Southern Chin)\nTop Leader News\nTrandition le Culture\nMiss, Modern le Artist\nMiss, Model and Artist\nInteresting and Political Section\nBurma (Viah) Section\nRakhine & Mon\nModel, Miss and Art\nMedia & Photoes\nPhotoes & Images\n1. Mara Nohto Thatihzy\n2. Kaliah tlah Thatihzy\n3. Myanmar Thatihzy\n4. Khizaw kaoki Thatihzy\nPeace Talk le Emergency Conference\nBy Dr. Salai Ngun Cung Lian\n1. CNF Dirhmun:\nChin National Front (CNF) nih “Union of Burma” i kum 60 hlei chung kan ton cuahmahmi “Political Conflict” hi “Political Means” in chimhfel/ceihkhan a duh peng. Meithal le hriamnam in “Political Conflict” hi chimhfel khawh si seh law, Dr. Lian H. Sakhong bia bang in “General Ne Win chan lio ah khan Ethnic Conflict vialte hi a rak ceihkhaan dih ko cang lai.” tiah a timi hi rolung bia a si. Hriamnam in chimhfel khawh a si lo caah, kum 60 hlei chung a thisen a chuak i, nunnak a liam zongah a dong kho lomi buainak a si. CNF/A nih hriamnam i tlaih in, dothlenhnak tuahmi cu, “self-defense” caah a si pinah, Hriamnam ngeih lo in, awaan chuah khawh a si lo caah, hriamnam tlaih in a duhnak langhter le awaan a chuahnak hi a si.\nCucaah, “Peace Talk” ngeih timi hi “Surrender” a si lo timi kan i fian a herh ngaite. Kan duhmi kong chimnak le ceihttinak a si. Kan duhmi thil zeitluk kan i fian timi langhternak a si. Thluak in zeitluk indah, kan dohmi hna nakin kan sandeuh, kan thiamdeuh, kan ti khawhdeuh, kan ruahdeuh, kan hmuh khawhdeuh etc. timi “Brain Storming” tu a si timi kan theih a herh ngai. Kawl tluk in meithal le hriamnam kan ngeih lo zongah, ruahnak le tuaktannak ah kan tei hna timi i theihnak le theihternak tu a si timi kan philh lo a ttha. 2007 Rih Khuadar i ton lio ah, Dr. Sui Khar le CNF hruai tu hna nih Col. Min Thin le a mitthi pawl lung fiang lakin, CNF nih zeiruangah dothlenhnak kan tuah timi a chimh hna i, a piangtharter hna bantuk kha tuah lengmang a herhmi cu a si.\nTheihawk a tthami pakhat cu, Brig. Gun Maw (KIA) le Kawl ralbawi pawl an in tong lengmang i, a hnu ah cun pumpak in i dawtnak le i komhnak (friendship) an ngei thai. Kawl ralbawi pawl hi Maymyo ah kum 4 chung a si lomi kong lawngte an rak cawnpiak hna tikah, KIO/A khi misual bu ah an rak ruah taktak i, an zumh taktak. Asinain, Brig. Gun Maw he voi tampi an i ton hnu ah thil a si lomi thluak ttawlnak (Brainwash) an tuahmi an i theih. Cu bantuk in CNF/A zong hi a si ve. Cu caah, i ton i, “PEACE” kong ceih hi a sual lo i, dirhmun a fiang mi caah palhnak a um kho lo. Sung-nak a um lo i, hlawknak lawngte a si timi kan theih a herh. Kan i chawn deuhdeuh, kan karlak ah thil sining kan i fiang deuhdeuh. Ral zoh in aa zoh mi hna, i hawikawmhnak lam a onh deuhdeuh tu khi a si. Chinland Club ah kan lut tam deuhdeuh, Phaisa kan thawh deuhdeuh, kan miphun dothlennak ah thazang kan ngei deuhdeuh i, kan aw le aan hi, kan ral hna nih an ngaih deuhdeuh khi a si.\n2. CNF Chung Dirhmun:\nCNF CEC/CC karlak ah buainak a um caah, “Emergency Conference” auh a si rua timi bia hi, a dik lo. CNF hruaitu CEC/CC chung thil theih khawhnak cu, CNF CEC/CC Member si a herh. A leng leiin ruahnak in chimmi bia hna hi kan zumh sual lo a herh ngaimi a si. CNF i CEC le CC chungah buaibainak a um lo. Ruahnak le zumhnak aa khatmi hna vial te lungrual tein rian ttuantti peng a si ko. Kan ruahnak le zumhnak aa khah lo caan a um tawn. Asinain, zapi duhning in kan zulh peng. Cucu CNF thazang a si. CNF Chairman Pu Zing Cung hruainak tangah, lungrual tein rian kan ttuantti peng ko. Attuan khodeuh, a thiamdeuh, a ti khodeuh, a tha a derdeuh etc,.. etc kan um ko lai. Asinain, CNF Principles kha thih tiang in kaa tlaih lai i, ka thih zong ah ka thihpi lai, ka nun zong ah ka nunpi lai, a timi lawng an/kan si tiah 100 ah 100 in zumhnak ka ngei. Umharphennak caah, dothlenhnak tuah a duhmi CNF hruaitu a ttuanmi pakhathmanh an um lai ka zumh lo. Tlamtling lonak a um theo. Minung kan si. Asinain, ttuan khawh chung a ttuanmi lawngte an/kan si tiah ka zumh.\n3. Atu lio Political Situation:\nAtu lio political situation ruangah buai bai ding pakhathmanh a um lo. CNF nih 2008 Constitution kan duh lo tiah a ti cang. 2010 Election ah a chung lei in tuan a duh mi tuan hna seh tiah a ti cang. 2008 Constitution ningin 2010 Election a hung chuak. MP tampi kan ngei. An tuah khawhmi tete a um. Hi an tuah khawhmi tete kan lawmhpi nain, CNF policy a tlam a tling tinak a si hrim hrim lo. Self-determination, Democracy and Federalism kan ngah hlantiang kan dothlenhnak hi kan ngol lai lo.\nAbik in Chin MPs hna le Tlangcung mi MP hna vialte le Party hruaitu hna nih theih a herh ngaimi cu, Professor David C. Williams bia pakhat te hi a si tiah ka ruah. “Burma ram ah Democracy ‘full’ in an ngah cang zong ah, Ethnic Minorities pawl nih ‘Self-determination’ ‘Full’ in an ngah hlan tiang cu, Center for Constitutional Democracy, Indiana University Maurer School of Law nih kan tuah khawhmi paohpaoh kan ttuan peng ko lai” tiah a ti. Hihi ttha tein kan theihawk a herh ngaimi a si tiah ka ruat. Democracy le Self-determination hna kan fian a herh i, kan theihthiam a herh ngaimi a si. CNF cu Self-determination ngah duh ruangah dirhmi bu a si. 1948 in 1958 tiang si seh, 1960 in 1962 tiang Democracy kan rak ngei ko nain, Self-determination kan ngeih lo ruangah, dothlenhnak a chuakmi a si.\n4. Zumhawk tlak an si:\nCNF Chairman Pu Zing Cung siseh, CNF hruaitu, Pu Thang Yen, Pu Paul Smith, Pu Ral Hnin, Dr. Sui Khar, Pu Thla Hei, Col. Solomon, Pu Thetni, Pu Ro Khaw Ma, etc etc hna pinah hin, kan Chim miphun lakah zumhawk tlak minung hi ka theihmi an um lo. A ka hringtu ka pa tlukin ka zumhmi hna an si caah, zeitik hmanhah phetchem/leirawinak (Betray) an kan tuah lai lo timi ka zumh hna i, nihin ni tiang lung nuam thatho tein CNF/A keimah zong ka ttuan khawhmi a si. Minung an si ve caah, an palh kho men. An palh tiah ka hmuh i, ka ruah tikah, “nan palh ko lo maw” tiah a chim khomi minung tluk i, upatawk minung an um lo. Cu ruangah, vaivuanh a herh lo. Phunzai a herh lo. Pathian nih a kan pekmi CHINLAND le Pathin nih miphun dang hna bantuk in Miphun pakhat ah a kan sermi CHIN MIPHUN hna nih, Pathin sermi miphundang hna an comi Miphun COVO hna kan co khawhnak caah, Lungfek tein ttuantti ko hna u sih.\n5. UNFC Dirhmun:\nUNFC nih Central Government (President U Thein Sein) acozah he direct in talk a duh bantuk in, UNFC chungtel pakhat cio nih State/Region Governments hna he i chawnh zong kha a khap lo. Zei caah tiah, “Peace Talk” tuah cu Region/State level in tuah zongah, Union level in tuah zongah zeibantuk phun in tuah zongah a sunghnak a um lo i, a hlawknak lawngte a si. A ngaingai ti ahcun, kan chawnh duh hna lo, tiah ti hna seh law, kum 20 chung zong chawn loin an um kho ko. Cucaah chawnh a kan duhmi kan chawnh hna cu thil dikmi a si.\nRevolution (Dohthlenhnak) siseh, Politic (Ramrian) kong si seh, zing le zan in aa thleng pengmi a si caah, a herh ahcun a herh ningin “PEACE TALK” zong kan tuah peng lai. “Emergency Conference” zong kan tuah peng ko lai. A herhbik mi cu, kan zumhnak le kan i pek chanhnak hi kan thlen lo awk tu a si.\nKan miphun nih kan chambau ngaimi cu, “Leader” hruaitu si le “Follower” zulhtu si kan i fiang lo mi a si. Leader si cu a har tuk bantuk in, follower si zong hi a har ngai. Hruaitu zong si lo, hnu zulhtu zong si lo, “Vaivuan” kan tam tuk mi hi kan tthancho lonak taktak cu a si tiah ka ruah.\nCucaah, CNF nih Pu Hung Ngai acozah he siseh, U Thein Sein acozah he siseh, “Peace Talk” kan tuah/kan ngeih ahcun, Chin miphun hlawknak a si. CNF nih Emergency meeting kan ngeih lengmang zong ah Chin miphun caah a si thiamthiam. Umhar phennak men i, Peace Talk tuah zong a ngah lo i, tuahawk um lo bu in “Emergency Conference” zong a herh lai lo.\nPathian nih Chin miphun ah a ka ser i, Chinram a ka pek i, miphun dang hna bantuk in zalong tein kan Chin miphun kong kan Chin ram ah khuakhan lairel khawhnak “Self-determination” ngeih hi Pathian duhmi a si tiah a zummi paohpaoh nih cun, miphun dohthlennak ah hin kan i tel cio a herh. Cucu PATHIAN duh mi a si. PATHIAN rian tuan zong a si. PATHIAN zumh zong a si.\nHe châ he Global Chin Website liata la pachhuahpa a cha.\nSource: Mara unawzy tawta lapa a cha( Chapeimawhpa a chavata vaw pasopa ta a cha)\nHe thati he Marapa Paw Elaisa (Aru), Camp USA pa hnota hmia atyhna ama taopa cha hra, chadeikua Lai reih ta a cha vata Lai Section liata eimaw khopa a cha. Vawrei pachhi hra ma y.\nSalai Elaisa Vahnie Le Faiceu Biaruahnak\nFaiceu: Na sinah biaruah rat kan duhnak hi a sau ngai cang. Atu\nlawngah kan phan kho. Caan na kan pek caah kan i lawm.\nSalai Elaisa: Acan arem thiam lo ruangah a si. Interview ka postpones\nlengmang mi aruahzia rak ka thiam ko u. Cun, zei ka chim hlanah thil\nfianter duhmi pakhat ka ngei. Atu keimah hi UNHCR, UNV asiloah\ncommunity/organization pakhatkhat maw represent mi ka si lo. Hika\nkabia vialte keimah pumpak hmuhnak le ruahnak a si timi kha fiangter\nhmasa ka duh.\nFaiceu: Na chuahnak khua, na sianginn kainak le na riantuannak pawl na\nkan chim kho hnga maw?\nSalai Elaisa: Mararam Aru khua ah ka chuak. Bachelor of Divinity (BD)\n- India, DU [Delhi University] Bachelor of Commerce (honours) 2nd Year\nka kai lio TOEFL ka phi i, the U.S. Department of State Scholarship in\nIndiana University Bloomington, USA ah sianginn ka peh than. Bachelor\nof Science in Informatics and Business cognate cu 2006 ah tlamtling\ntein ka dih. Atu ka riantuan lio mi cu IUNV a si.\nFaiceu: IUNV cu zeidah a si. Adang na cawlcanghnak tete na kan chim\nkho hnga maw?\nSalai Elaisa: IUNV cu an International United Nations Volunteer\nspecialist ti a si UN tang aum mi si. Chin siangngakchia pakhat\ndirhmun in a luanciami kum 13 chung cawlcanghnak (volunteer\nactivities) tete chim a si ahcun, atam ngai. Kaa chingchiah khawh tawk\nin ka chim ko lai mu. India ka um lio Seminary ah Student Secretary,\nChin Student Union (CSU) Secretary, Kawlram tlangcung miphun hna nih\nrak dirhmi United Nationalities Democratic Congress (UNDC) ah\nExecutive Member, the All Burmese Resource Center (ABRC) ah Secretary,\nle Joint Action Committee (JAC) ah Executive Member hna ka rak tuan.\nUSA ka phanh hnu Burmese Student Association at IUB ah Secretary, 1990\nKawlram General Election ah parliament seat pakhat a rak hmu ve mi\nMara Peoples Party (MPP) he Secretary of Foreign Affairs and\nRepetitive to North America, Chin Student Union of North America\n(CSUNA) dirhkhawh nakding caah Convenor, Chin National Council (CNC)\nForeign Affairs Committee Member, le Chinland Guardian ah assistant\nEditor ka tuan ve. Chinland ah Mautam pammi hna caah 2007 thawk in atu\ntiang Volunteer Advocate dirhmun in ka tuan cuahmah.\nFaiceu: Chin mino pakhat dirhmun in na cacawnnak le na cawlcangh ning\nuar na um tuk. Organization pakhat cio ah nan riantuanmi tampi theih\nkan duh ko nain, Malaysia focused in bia hal kan duh. UNHCR ah IUNV\nrian he pehtlai in hal hmasa kan duh. IUNV cu zeidah a si? Zeidah na\ntuan bik cem? Cun zei ruangah dah Chin miphun Malaysia kan rak zam?\nRefugee kan si taktak maw? timi hna na kan chim kho hnga maw?\nSalai Elaisa: Biahalnak tha tuk na ka hal. Abikin Chin ralzam hna kong\nmu. Kan riantuanmi hi the United Nations Volunteer Program\nHeadquarters Germany Bonn chungah a si i, an International United\nNations Volunteer Specialist tiah an auh. Hika ka Assignment Station\nUNHCR, KL, Malaysia ah hin cun holhlet, calet, le cun Office nih aherh\nan ti ning paoh in ka bawmh ko hna. Research, Advise tbt aherh ning\nkan tuah. Chin miphun kan zatein 100 ah 100% Refugee qualified kan si.\nCucaah, Malaysia tbt ah kan rak zam cu a si.\nFaiceu: Zeiruangah Chin miphun cu 100 ah 100% Refugee qualified kan\nsi, tiah na chim khawh?\nSalai Elaisa: International Law and Refugee Law ning in Ralzam\n(Refugee) timi cu:\n1) Miphun ruangah maw;\n2) Biaknak ruangah maw;\n3) Politic ruahnak ruangah maw;\n4) Buu pakhat-khat ah chungtel si ruangah maw; le\n5) Chuahkehnak (Race) ruangah maw;\nhi hna pakhatkhat ruangah harnak maw, hremnak maw, hnahnawhnak maw


Myanmar Archives | Faiceu News\nCawn Nikhatni ahkhan Shan Ramkulh ah biaceih zung pakhat nih taang 10 aa kai liomi siangngakchia nute an tlaihhrem i an thah ruangah pa pahnih cu thihdaan an pek hna tiah palik bawi pakhat sinin [Rel Chap]\nSeptember 12, 2018 Salai Robert Ngun Sang 0\nSeptember 8, 2018 chun laiah ihnak khaan chungah a thih hnuah hmuhmi Elizabeth Sui Dang (Sui Dawt) i a ruak cu Myanmar ah tlunpi a si cang tiah theih a si. Nihin zaanlei sml 7: [Rel Chap]\nLainawn Sual In Myanmar Pa Thihdan Pek A Tong Kho Men\nSeptember 7, 2018 Salai Robert Ngun Sang 0\nMyanmar rammi pa, kum 28 cu lainawn sual in tlaih a si i nizaan ahkhan Biaceih Zung ah tazacuai a si tiah theih a si. Hi Myanmar pa, a min Sai Min cu naite ahkhan [Rel Chap]\nMalaysia: Immigration Zung Nih Ramdangmi 150 Leng An Tlaih Hna\nJuly 30, 2018 Salai Robert Ngun Sang 0\nMalaysia Immigration Zung nih phungninglo ramdangmi tlaihkhihnak cu Taman Subang Mas, Subang Jaya ah an tuah i minung 150 leng an tlaih hna tiah theih a si. Hi tlaihkhihnak cu Hmatpungtin Chuahsernak Zung he fonh [Rel Chap]\nMalaysia Ah Buddhist Chungkhar Dong Khat Khrihfa Ah An Lut\nMalaysia ah ralzaam dirhmun in khua a sa ve mi Rakhine lei in Buddhist chungkhar dong 1 cu Buddha biaknak chuahtaak in Khrihfa biaknak ah an lut tiah theih a si. July 22, Zarhpini ahkhan [Rel Chap]\nBiatak tein minung covo kong a aupitu Myanmar Catholic lubik Cardinal Charles Bo cu Australia ram ah June 9 ah a phan i atu hi Sydney ah a caam liopi a si. Melbourne le Perth [Rel Chap]\n2018 Titoih Puai Ah A Thimi Le Aa Hliammi Cazin\nApril 18, 2018 mark 0\nTu kum 2018 zongah kawl titoih puai cu hlunghlai ngaiin tuah cio a si. Kum dang zongah hi titoih puai ruangah a thi mi le aa hliam mi tamtuk tawn . Tu kum chung zongah [Rel Chap]\nThangtthat Lo Awk ATlaktuk Mi Nungak Nute Tuahsernak\nApril 11, 2018 mark 0\nNizan ah YBS -89 bus cungah nungak note pakhat nih damlo buin thlanzahnak-zahphek a zuarmi putar pakhat cu kapu na thlanzahnak cu zeizat in dah na zuar tiah a hal, Putar nih aw ka fanu [Rel Chap]\nSungai Puyu, Butterworth, Malaysia ah Myanmar pa pakhat cu an umnak inn chungah a nupi nih a thih hnuah a ruak in a hmuh tiah theih a si. A nupi nih a vapa ruak a [Rel Chap]\nAho Ti Theih Lomi Pa Ruak Pakhat An Char\nApril 4, 2018 mark 0\nHarsat ruang i pawcawmnak ah tiin khua dang ah kan kal tik ah, a tu bantuk thil ton hi cu hringtu nu le pa caah zeitluk in dah lung a hei fah hnga mu. Bann [Rel Chap]


Tuchun cu ruahlo piin Nilen ruangah la mit thli tla – Mizo World News\nTuchun cu ruahlo piin Nilen ruangah la mit thli tla\nTu chun cu Yangon ramthen, Sulay lei ah kai chok. Ka umnak le Sulay hi Bus in minute 7 hrawng kal asi. Sulay ah ka kal i, Bus cungah mi tampi nih kan far nu Ni Len kong an ceih lulh cu ka theih.\nKum 28 hrawng asi lai tiah ka zumh mi nu pakhat nih, “Chin miphun pawl hi cu an rak mak ve hrim. Mah hngal lo an si. An mah an miphun hawi asi mi Ni Len hmanh hi ti an ti hi cu zeitindah an thancho khawh lai” tiah a chim ka theih.\nA hawi nu kum 25 tluk cu asi lai, “aw hme teh, cun, a mah Ni Len hrim hi mi ninghngal taktak asi. Ni zaan tihni te kuamkam i အႏုပညာ ram ah a rak lut mi nih mah ti aa um ter hi a luan tuk. A mah nak minthang pawl hi lamh dih ai tim dih hna. Uico hmanh ah ka rel lo” a van ti.\nKhua ka ruat, aw Ni Len hi CYO hlasaknak ah rak kal hlah sehlaw mah tlukin hin an ti hnga lo va si kaw ka ti. Cun, kan miphun min char bakin bia an chim, a that lonak, a sualnak heh an kawl mi ka theih tikah ka lung a khenh bakin a ka khenh.\nLaimi kan mah le kan mah kan i cawisang lo i kan thang kan i chiat, pakhat le pakhat kar ah dawtnak kan ngei lomi hi a poi tuk tawn e. Kan mah Chin miphun a thang chiat tu a hram bik hi kan mah Chinmi kan si. Kan zia kan i thinh bak a hau ko.\nKan farnu Ni Len hrim hi zeitlukindak a va tuar ve lai mu. Kawl pawl nih zeitlukindah an va nek cang lai mu ti hi ka ruat.


Breaking News: Tedim Peng Kahnak Ah Ralhrang 7 Leng Thi - chinland media\nBreaking News: Tedim peng i kahnak ah Kawl ralhrang 7 an nunnak a liam. Chin ramkulh Tedim peng ah Kawl uico ralhrang le Chin miphun ralkap kar i kahnak ah Kawl ralhrang minung 7 leng an nunnak a liam tiah theih a si.\nNihin January 13,2022 ah khan Tedim peng Tezang khua ah Kawl ralhrang le Chin miphun ralkap kar ah kahnak fak a chuak. Kawl ralhrang lei in minung 7 an nunnak a liam i hliamtuar mi zong tampi an um hna. Kawl ralhrang pawl cu a tu hi Tange khua pawng ah minung 100 hrawng hmun an khuar rih ko hna caah mipi lei nih Kalay le Tedim lampi ah khualtlawn lo ding in ralrin peknak zong an tuah tiah theih a si.\nChin ramkulh ah kahnak fak a chuak tha. Tedim le Tonzang peng ah kahnak a chuak. Kalay in Tedim peng lei ah ralhrang nih thazang an chap cuahmah hna. Falam peng lei zong ah kahnak a chuak rih. Falam peng Waiblah khua pawng ah kan hnu ah khan Kawl ralhrang le CNDF kar ah kahnak fak a chuak i Kawl ralhrang lei in minung 15 tluk an nunnak a rak liam cang. Tampi hliam an tuar rih. CNDF nih bomb an chiah mi ralhrang pawl a puah hnawh hna i tampi hliam an tuar tiah theih a si.\nCu lawng si loin Matupi peng lei zong ah kahnak a chuak. Khuami minung 10 zong kan hnu lei ah khan Kawl ralhrang nih fak tuk in an thah hna i an ruak an rak hlonh hna.\nMindat le Matupi kar ah ralhrang Motor 90 leng le raltuknak Tank pahnih cu an um i hmun an khuar. Mindat CDF nih lampi ah an kah lengmang hna. Ni tam ngai an i kap cang. Kawl ralhrang lei in nunnak a liammi an tam cang. Kawl ralhrang lei nih Matupi peng ah lampi ah bomb an phum hna ti a si. Bomb an phum mi zong CDF nih an hmuh.


Jehovah Tehte Hna nih Zeicah Thawhṭhan Puai An Tuah Lo? | AAHB\nREL KA DUH Africa Holh Albania Holh American Kut Holh Amharic Holh Arab Holh Armenia Holh Armenia Holh (Nitlaklei) Assam Holh Australia Kut Holh Azerbaijan Holh Azerbaijan Holh (Cyrillic Cafang Hmanmi) Bangladesh Holh Bashkir Holh Basque Holh Bassa Holh (Cameroon) Batak (Toba) Bislama Holh Bosnian Boulou Holh Brazil Kut Holh Bulgaria Holh Cambodia Holh Catalan Holh Cebuano Holh Chavacano Chichewa Holh Chin (Hakha) Chinese Cantonese (Simplified) Chitonga Holh Chitumbuka Holh Chol Holh Chuvash Holh Cibemba Holh Citonga Holh Croatia Holh Czech Holh Dangme Holh Denmark Holh Digor Holh Dutch Holh Efik Holh Estonia Holh Ewe Holh Faeroese Holh Fante Fiji Holh Finland Holh Fon Holh France Holh Ga Holh Galician Garifuna Holh Georgia Holh Germany Holh Greenland Holh Grik Holh Guarani Holh Gujarati Holh Gun Holh Haiti Creole Holh Hausa Holh Hebru Holh Hiligaynon Holh Hindi Holh Hungary Holh Hungary Kut Holh Iban Holh Iceland Holh Igbo Holh Iloko Holh Indonesia Holh Ireland Kut Holh Isoko Holh Italy Holh Japan Holh Javanese Kabiye Holh Kabyle Holh Kachin Holh Kannada Holh Kayin Holh (Sgaw) Kekchi Holh Kikamba Holh Kikaonde Holh Kikongo Holh Kimbundu Holh Kinyarwanda Holh Kirundi Holh Kisi Holh Kisonge Holh Kongo Holh Korea Holh Krio Kwangali Holh Kwanyama Holh Kyangonde Lamba Holh Latvia Holh Lifu Holh Lingala Holh Lithuania Holh Low German Holh Madagascar Holh Maharashtra Holh Malayalam Holh Malaysia Holh Malta Holh Mam Holh Mambwe-Lungu Holh Mapudungun Holh Masidonia Holh Mazatec Holh (Huautla) Mende Mingrelian Mirang Holh Mongolia Holh Moore Holh Myanmar Nahuatl Holh (Central) Nahuatl Holh (Chaklei Puebla) Nahuatl Holh (Huasteca) Ndebele Holh Ndebele Holh (Zimbabwe) Ndonga Holh Nepal Holh Nias Holh Norway Holh Nzema Holh Oromo Holh Ossetian Holh Pangasinan Holh Papiamento Holh (Aruba) Persia Holh Poland Holh Portugal Holh Portugal Holh (Portugal) Punjabi Holh Quechua Holh (Ayacucho) Quechua Holh (Bolivia) Quechua Holh (Cuzco) Rarotongan Holh Romania Holh Russia Holh Russia Kut Holh Samoa Holh Sango Holh Sepedi Holh Serbia Holh Serbia Holh (Roman Cafang Hmanmi) Sesotho (Lesotho) Shona Holh Sidama Holh Silozi Holh Sinhala Holh Slovakia Holh Slovenia Holh Soli Solomon Islands Pidgin Holh Spain Holh Sranantongo Holh Sunda Swahili Holh Swati Holh Sweden Holh Sãotomense Tagalog Holh Tahiti Holh Tamil Holh Tankarana Holh Tarascan Holh Telugu Holh Tetun Dili Thai Holh Tigrinya Holh Tlapanec Holh Tojolabal Holh Tok Pisin Holh Tonga Holh Totonac Holh Tsonga Holh Tswana Holh Tuluk Holh (Canton) Tuluk Holh (Chanthar Hmanning) Tuluk Holh (Hlan Hmanning) Turkey Holh Turkmen Holh Twi Holh Tzeltal Holh Tzotzil Holh Ukraine Holh Urdu Holh Valencian Venda Holh Vezo Holh Vietnam Holh Wales Holh Wallisian Holh Xhosa Holh Zapotec Holh (Isthmus) Zapotec Holh (Lachiguiri) Zulu Holh\nZeicah Jehovah Tehte Hna nih Thawhṭhan Puai An Tuah Lo?\nMi chimmi: Jehovah Tehte Hna nih thawhṭhan an tuah lomi cu Khrihfa an si lo caah a si.\nBiatak: Jesuh Khrih cu a kan Khamhtu a si tiah kan zumh i kan si khawh chung in “ a keneh zulh ” kan i zuam.—1 Piter 2:21; Luka 2:11.\nMi chimmi: Jesuh cu thihnak in a thoṭhan tiah nan zum lo.\nBiatak: Jesuh a thoṭhan ti kha kan zumh, mah cu Khrihfa zumhnak a hrampi a si ti kha kan hngalh i phung kan chim tikah mah kong kha biapi ngaiin kan chim.—1 Korin 15:3, 4, 12-15.\nMi chimmi: Thawhṭhan puai in nan fale nuamhnak an hmuh lomi kha zei ah nan rel lo.\nBiatak: Kan fale kha kan dawt hna i anmah cawnpiak awk le an i nuamh nakhnga bawmh awkah kan si khawh chung in kan i zuam.—Titas 2:4.\nJehovah Tehte Hna nih zeicah Thawhṭhan puai an tuah lo?\nThawhṭhan puai hi Baibal ah hram aa bunhmi a si lo.\nJesuh nih a thawhṭhannak si loin a thihnak tu kha philhlonak tuah awkah a kan cah tak. Judah mi hna calendar ningin a thih ni ah Philhlonak puai kha kumfate kan tuah.—Luka 22:19, 20.\nThawhṭhan puai cu hlanlio fahrin khawhnak puai tuahnak in a rami a si caah Pathian cohlan lomi puai a si tiah kan zumh. Pathian nih lungthin dihlak in amah biak awkah a kan hal i a duh lomi phunglam ning in biaknak nih a thin a hunter.—Exodus 20:5; 1 Siangpahrang 18:21.\nThawhṭhan puai cu Baibal ah hram aa bunhmi a si lo caah tuah lo awkah bia kan khiah. Baibal nih minung sermi phunglam kha zulh loin “ fimnak ṭha le ruahthiamnak ” kha hman awkah a kan forh. (Phungthlukbia 3:21; Matthai 15:3) Mi nih thawhṭhan puai he aa tlai in kan zumhnak kong a kan halmi kha kan chimh hna tik zong ah, an duhmi thimnak nawl an ngeihmi kha kan upat.—1 Piter 3:15.\nShare Share Zeicah Jehovah Tehte Hna nih Thawhṭhan Puai An Tuah Lo?\nJehovah Tehte Hna nih Jesuh Nan Zum Maw?


Sual Nak Nei Lo Mipi Hna Cu, SAC Ralhrang Nih Cun Minug 10 Leng Cu An, – Chintanbo\nApril 30, 2022 admin MYANMAR NEWS 0\nShan ram thlanglei Yua Ngan peng ah April thla chung ah SAC ralkap nih mipi bawmtu volunteer 2 le tualchung mi 23 an tlaih hna i minung 10 an thah hna tiah theih a si.\nA luancia April 25 ah ralzaam bawm ding in a kal mi volunteer 2 cu SAC ralkap nih an tlaih hna i an thil an chuh dih hna.Na BanGyi khua ah SAC nih ralkap thazaang an chap i khua chung lam ah biatak tein in an cheknam an tuah tiah theih a si.\nTualchung mi pakhat nih Nizaan in kahdohnak a chuak i ralkap thazaang zong an chap,Tapinpyo khua le Hngek Toh khua ah rallam an sial i hriamngan voi 30 leng an puah, Lei Nel ah rian a ttuan mi an tlaih hna, tiah Shwe Phee Myay media ah a chim. An tlaih mi hna zat cu fiang in theih a si rih lo.\nYua Ngan peng ah rithai sii a tawng mi mino pawl cu SAC ralkap nih an tlaih hna i dalaan an tuan ter hna tiah tualchung mi nih an chim.SAC ralkap ttih ruang ah a zaam mi ralzaam cheukhat cu bawmh khawh an si i a zaam manh lo mi Min Palawng, khuami hna cu bawmh chanh khawh an i zuam cuahmah tiah theih a si.\nTheih tleih,Kum 2022 Ah Ngeih Dingmi Lungput Kong Rak Rel Ve: Na mit in na hmuh ii na ton lomi cu na Kaa in va chim hlah. Aruang cu bia felfai lo a si kho. Na theihmi bia kha a hman bakmi a si tiah nangmah nih na hmuhton mi lawng kha chim. Na theih lomi bia cu ka thei lo ti kha tih hlah. Ka thei loh ti ko A thei bantuk in naa umter a si ahcun nangmah lehlam na thil a rit menmen. Mi nih lung in an in cheh ahcun va chep ve duh hna hlah. An in chehnak lung tu kha na dirhmun a feh nakding lungphun ah cangter.\nNupi Tha Nunzia Kong Relchap : 1.Na Pasal Chungkhat Daw Hna,Na pasal cu na duh ii na vat cangmi a si caah dawt chin lengmang ding a um lo, cuti kan ti tikah na huat lai tinak a si lo. A biapi bikmi cu Nupi (Mo) tiah a rak in auh tu na pasal chungkhat pawl hna cung tu ahkhan na pasal na dawtnak kha va langhter. An rak in dawt lo le an in thangchiat hmanh ah nangmah nihcun dawtnak in lehrul hna law ni khatkhat ahcun na min a tha than lai.\nMi Thar Tuk In Um Hlah – Na pasal inn ah mothar/mithar bantuk in um hlah. Chonhkhenh a nuammi le komh a nuammi si ii zuam. Na duhnak chim kha tih hlah law, an ningzah lonak dingah nangmah nih an herhhai mi kha hal hna. Na ziaza zong thup tuk duh hlah, caan a ruah deuh tikah an in theih thiam te ko lai.\nMi Ṭhektu Si Loin Mi A Pumtu – Mi Inn ah a lawimi Nupi Mo na sinak theih pengin na lawinak chungkhar ṭhektu men si loin chungkhar a rem tertu le a pumtu si ii zuam. Na pasal te chungkhar cu nangmah ruangah buai hna hl ah seh, nangmah thawngin remnak tu ngei hna seh.\nNa Nu Le Pa Inn Len Uartuk Hlah- Na pasal rian a tuan chung ah maw, na pasal a um lo le caang kaa in na nu le inn lawnglawng ah na kal hlah. Na pasal nih “Ka pi te” Inn ah va leng seh an ti hmanhah va el tawn. Na nu te inn lawnglawng ah khua nasak tuk ahcun na pasal chungkhat lei zei ii na rel hna lo ahcun anmah zong nih zeihmanh ah an in rel ve lai lo.


Yagon Mino Pawl Ralhrang Nih An Dawi Hna Ruangah Mino An Thi — Chin Miphun Tlangau\nYagon Mino Pawl Ralhrang Nih An Dawi Hna Ruangah Mino An Thi\nAugust 10, 2021 Salai Ephraim MYANMAR 0\nYangon ah SAC ralkap nih mino an dawi hna i inndot cung in 5 an tla i an thi, 2 an tlaih hna Yangon Ramthen Botataung 44 lam ah SAC ralkap nih mi an tlaih hna i mino cheukhat an zaam, inndot cung in mino 5 an tla i an thi, 2 an velh hna hnu an tlaih hna“Nihin August 10 chunlai ah SAC ralkap nih taih inndot ah an luhhnawh hna i mino 5 cu inndot cun in an tla i an thi. Minung 2 cu an velh hna hnu ah an tlaih hna. A thi mi 5 lak ah hin nu zong aa tel. Volunteers hna nih an ruak cu an kalpi hna,” tiah Botataung 44 lam um mi nih am chim.\nFalam Peng ah SAC Ralrang nih Nu Pathum an Kah hna, Pastor Nupi a Nunnak a Liam.Nihin (August 10) zinglei ah Falam le Tlangrawn khua karlak ah SAC ralhrang nih naupawi nu a phormi motorcycle an kah caah naupawi nu cu a phei ah hliamhma a pu, tiah Chin National Organization (CNO) nih thawngpang an chuah.\nA phei ah an kahmi naupawi nu hi Falam sikhaan ah aa piah i an tlun lei ah atu bantuk hin SAC ralhrang nih an kah hna hi a si. Amah a phortu pa zong SAC ralhrang nih an tlaih.Cun, Lungpi khua, Lungrang sang ah SAC ralhrang nih meithal kahthlok in an kah ruang ah innchung ah ummi AG Pastor nupi cu a ttaang ah meithal kuan nih a khen caah a nunnak a liam.\nZalai khuate zong ah inntang ah thinphang thlalau in aa thupmi tarnu cu SAC ralhrang nih an kah i, a thih le a nun lai fiang in theih a si lo. Zualhma hliam a pu. Nizaan August 9 thawk khan SAC ralhrang nih Falam peng Lungpi khua ah aruang um loin mortar bomb in chun nithlak an kah.\nFalam peng khuate pawl ah SAC ralhrang nih mi tlaihkhihnak an tuah caah ahohmanh Falam-Rih le Falam-Hakha karlak ah tlunkal lo ding in CNO nih thawngpang an chuah.\nTuzing Falam Peng Ah Ralrang Nih Nu Pathum An Kah Mi Hna Le Pastor Nupi Ah Thah Mi Fianternak\nKawlram Mipi Caah Thawngpang Tha Taktak A Chuak Than Cang


A Tu Hi Chinram Sersiamnak Caah Khuazing Nih Lam A Kan Onh Piak Cang — Salai Ephraim Thawngpang\nUN kan va panh kha. kan himnak lawng si hin lo’in kan Ram sersiam duh ruang ah si seh.Atu ah Ram le Miphun caah kan bochan bikmi hna dirhmun ve bang kan phan ve tik ahcun, zaang awl deuh in kan ral kan thluk cang lai.Cu lawng lawng ah;Ramrian thawh ah kan mutual understanding (i theih thiam veve nak), Mutualrespect ( i ttihzah veve nak) kan kar ah ahung nung lai. Atu cu kanmah le kanmah chung hmanh ah dakaw, inferity complex (nauta deuh ah iruahnak) kan ngei cu. Cu vialte cu tutan boruak nih hin an kan hloh piak cikcek lai.\nRam sersiam nakah atu i kan tuar ing nak hi kan hman thiam ahau. Atu lam a awng.\nTutan buainak ruangah Chinmi caah Khuazing nih lampi thar akan onh piak mi hi ahman zia thiam chin usih. Ketleng phelh hmang ti hlah usih. Kan Ram le kan Miphun tundirhnak caah kan khua ram kan tlik tak chung rih mi asi! tiah lung awttawm lo ten zumhnak he kal tti hna u sih. Kan ram hi aho ta bik asilo. Chinmi kan dihlak ta asi. Kan ttuanvo tu tlinh itim cio usih. Kaa lawm.\nTagged A Tu Hi Chinram Sersiamnak Caah Khuazing Nih Lam A Kan Onh Piak Cang\nNa Ruat Maw Tuzan Hakha Khuapi Chungah Bomb Le Meithal Thawngpang A Khat Than Na In Ar A Khuang Than →\n← Chin Miphun Nih NUG Cozah Hi Hruh Tanh In Kan Tanh Awk A Si Maw


Minta Zenn Kyi te chungkhar cu an inn ah an hren rih hna - THE CHIN EXPRESS\nMinta Zenn Kyi te chungkhar cu an inn ah an hren rih hna\nA luancia April 17 ah Yangon International Airport ah tlaih a tongmi minta Zenn Kyi le chungkhar cu ralkap nih an inn ah an hren rih hna.\nZenn Kyi te chungkhar cu kherhlai chap awk a um rih caah atu bantuk in an hren hna hi a si tiah MRTV nih a thanh.\nMinta Zeen Kyi, a nupi film director Christina Kyi, an fapa te le an sinum nu hmanthlak cu MRTV nih a cuanter i a herh ningin kherhlai chap dingin Yangon i South Okkalapa Township ah a ummi an inn ah an hren rih hna tiah a chim.\nNain, US citizen simi Zenn Kyi te chungkhar cu zeiruang ahdah kherhlainak an tuah hna ti cu a langhter lo.\nZenn Kyi te chungkhar cu April 17 (zinglei sml 7:00am) ah Thailand ram, Bangkok ah zuang dingin immigration counter ah timhtuahnak an ngeih lio ah mipi sawhsawh bantuk in thil aa hrukmi mibu nih an tlaih hna.\nZenn Kyi te chungkhar cu ralkap nih tlaih dingin cazin a chuahmi lakah aa telmi an si lo.


Mandalay Khuapi Ah Ralkap Bomb In An Puahhnawh Hna A Hliam Mi An Um I, Ralkap 4 An Thi - Chin Eleven News\nNihin Mandalay khuapi AUngmaethasan myo, 19 street le khuapi chung tlanglawng lam kam ah a ummi kawl ralkap check point pakhat cu bomb in puah hnawh a tong i kawl ralkap a tlawm lei in minung 4 an thi i a dang zeimazat hliamhma an pu tiah theih a si.\nKhuami pakhat nih a chimnak ahcun, “Tuzing suimilam 10 hrawng ah khan cu kaa check point zawn cun puahkehnak thawng a thang ngaingai mi kan theih, cu le cangka in ambullance tampi an tlik colh, tlawmpal ah thawng kan theihmi cu ralkap minung 4 an thi tiah an chim tiah a ti.\n“Cu kaa hmun cu ralkap nih an cawngh i an check cuahmah caah a pawngkam ah cun kan va kal ngam lo tiah a ti. A kaptu hna hi motor in an rak ra i an kah hna, cu kaa check point cu ralkap nain police hi an tam deuh caah a tutan a thimi zong hi police deuh si dawh an si” tiah a chim.\nCu kong ahcun Khit Thit Media nih cu kaa pawngah a ummi phungki pa zong an pehtlaih i fiang tein thil sining zong fian ternak a tuah cang. A thimi hna hi minung 3 nak tlawm lo an si i, a tu cu sizung ah a dang a thi lomi zong an kal pi dih cang hna tiah a chim ve.


NAN KAN UH TTANH MI HI NAN MAWH BAK LO E, A RUANG CU – The Chinlung Post\nCNF/A hi nan kan uhtanh ko, nan mawh lo, amah belte hriamtlai dang he tahchunh awk kan tha deuh lo: Pu Htet Ni: Atulio kan ram buainak kong ah mizapi nih CNF/A hi nan kan uhtanh i nan mawh lo, amah belte Tlangcung hriamtlai dang he tahchunh awk kan tha lo, tiah CNF/A Chimphuannak Nawlngeitu Pu Htet Ni nih a chim.\nNationwide Ceasefire Agreement (NCA) ah minthu ciocio Tlangcung hriamtlai hi kan i khat hna lo. Kannih CNF/A cu Bilateral Agreement ah umnak hmunhma (control area) kan ngei. Phundang cun umnak hmunhma a leng ah meithal, uniform he cawlcangh thiam a si lo tinak a si. KNU khi NCA ah minthu mi an si ve nain rikhiah mi hmunhma (control area) an ngeilo.\nMah belte an thazaang a thawn ca ah anmah tein control area an i ser khawh. Thazaang an ngei ca ah an hmunhma chung ah an cawl kho ngai. Thil a um rih mi cu an control area ah hin Kawl ralkap zong hmunhma an laak ve tik ah i kah peng cu a si ve hoi. Atu CDM kong ah an cawlcangnak khi anmah control area chung ah a si. Kan dirhmun aa khat lo i hihi mizapi nih a ruah zia an thiam deuh rua lo. Chungtuan an si ve lo tik ah an mawh ve bak lo.\nKanmah CNF zong kan hmunhma ah Kawl ralkap hi hmun khuar ve hna sehlaw kan buai ve kho ko,” tiah Pu Htet Ni nih The Hakha Times ah a chim. Zeipoh a si ah hriamtlai dang hna cu thazaang an ngei. CNF cu hriam thazaang kan tlacham tuk. Thazaang ngeih i mizapi nih dirkamh tham ahcun kan cawlcang kho tuk ve ko lai, ti zong Pu Htet Ni nih a chim fawn. Credit: CBN


Zualko: CDF-Kanpetlet In Pasaltha Salai Aung Hone Mang Nih Ram Le Miphun Caah A Nunnak A Pe! – The Cherry Par\nZualko: CDF-Kanpetlet In Pasaltha Salai Aung Hone Mang Nih Ram Le Miphun Caah A Nunnak A Pe!\nCDF-Kanpetlet in Mino Pakhat a Nunnak a Liam\nSeptember 23 ah a cangmi CDF-Kanpetlet le SAC ralhrang kahdohnak CDF lei in Salai Aung Hone Mang nih ram le miphun ca ah a nunnak a pek. CDF Kanpalet le Mindat in mipi ralkap pahnih an nunnak a liam. Ralhrang phu le CDF kar kahdohnak ah CDF Kanpalet le Mindat in minung pahnih an nunnak a liam tiah theih a si.\nA nunnak a liammi Salai Aung Hone Mang upat peknak le taantakmi chungkhar ngaihchiatpinak ca zong CDF-Kanpetlet nih nihin ah an chuah. September 23 ni Kanpalet kahdohnak ah CDF-Kanpalet in minung pakhat a nunnak a liam. September 19 ni Mindat peng kahdohnak ah CDF-Mindat phu in minung pakhat a nunnak a liam tiah theih a si.\nCDF sinah a fonhmi ralkap minung 8 an si cang. Ralkap minung 8 nih an hriam he CDF sinah an i fonh tiah Hakha le Mindat phu hna nih an chim.Phaisa peng nan si lai, Nan humhimnak hmunah chiah nan si lai tiah sawmnak ruangah thlahnih chungah ralhrang phu lei in minung 8 cu CDF sinah an i fonh tiah Hakha le Mindat mipi vengtu CDF phu nih an chim.\nHakha CDF nih meithal le kuan a kenmi ralkap cu phaisa (ting-50),hriamngan le kuan ken ahcun phaisa (ting-100), mipi hna nih an ngeihmi department in motor ken a si ahcun (ting-50) pek nan si lai tiah September 16 ah thawngthanhnak an tuah.Cubantuk thiltuah mi kongah hlawhtlinnak a um tiah CDF-Hakha in biachimnak nawlngei tu nih a chim.\n“An hriam thil he a fonhmi hna cu kan biakam bantuk in (ting-50) pek an si, an hriam he CDF-Hakha sin ah a fonhmi hi minung pathum an si cang” tiah a chim.\nHakha peng in minung pahnih, peng dang in minung pakhat an si, zeidang kong ah fianghlang in chim awk a tha rih lo tiah a chim chap.Cun palik cheukhat cu CDM cawlcanghnak ah a tel mi tam deuh cu hriam lo he a fonhmi an si tiah a chim chap.\n“A humhimnak hmun an phak tiang kuat an si, khualei kal kan duh an ti ahcun kal ter an si, cun India , Mizoram lei kal an duh zong ah kalter an si ko, an humhimnak hmun tiang kalter an si, CDM Support hna he zong pehtlaih piak in laksawng zong khan piak an si” tiah CDF-Hakha in biachim nak nawlngei tu nih a chim.\nThlaruk Chungah Rampi Ecomonic Kan Nunter Than Lai Tiah SAC Chairman Nih A Chim. Myanmar ram ah a luancia 2019-2020 tangka kum a zarhthumnak hrawngin Covid zawtnak ruangah rampi economic cu a tumchukmi cu thlaruk chungah tuahremh le nunter than dingin caankarlak National Planning Bill (အမျိုးသားစီမံကိန်း ဥပဒေ) ser dingin kan i zuam lio tiah SAC Chairman Bochohhmuci Min Aung Hlaing nih a chim.\nRalhrang Mawtaw Bomb Puah An Tong 25 An Thi Mizapi 2 An Nunnak Liam. Kyautthu(က်ိဳက္ထို),Kanni(ကမ္းနီ) khuapawng ah ralhrang motor bombpuah an tong, minung 25 an thi,bomb puah an ton hnu ah ralhrang phu hna nih hramhram in mi an kah hna caah mizapi lei in minung 2 an nunnak a liam, 4 nih hliam an tuar.\nMon ramkulh Kyaitthu(က်ိဳက္ထို) peng Sittawng khuahlun pawng Kanni khua hleidonh ah September 22 zaanlei ah ralhrang phu motor pakhat bombpuah a tong, motor cung ah a ummi rallokap minung 25 an thi, minung 5 nih hliam an tuar tiah theih a si.\n“Ralhrang motor cu lamkam ah a tla, minung 25 an thi, 5 nih hliamhma an tuar, bomb puahhnawh in doh an ton hnu ah, ralhrang phu hna nih khuami motor pakhat cu an kah caah minung 3 nih hliam an tuar” tiah KNU lei in Tongmangham pakhat nih a chim tiah Salween Press thawngzamhnak nih an langhter.\nBomb puahhnawh in doh an ton hnu ah ralhrang bawmtu ding in ra mi phu hna he kaphnih kar kahdohnak a chuak, cu kahdohnak ah cycle a cit mi Meeyongyi khuami pahnih kuan nih a khen hna caah an nunnak a liam. Kanni khua minung umnak inn chungah hriamngan a tlak caah tar pakhat hliam tuar, a hliamhma a lu ah voi 7 in an thitpiak tiah khuami hna nih an chim. Myanmar Now, BBC Burmese, The Chin Post\n← HriangKhan Khua Ralzam le Covid -19 zawtnak Thawngpang\nAvoi 76nak UN Bupi Tonnak Ah, Asia Mino Aiawh in Mai Thin Yu Mon nih Biachimnak A Ngei! →


Thantlang CND Voi 72 nak ah mipi nih an theih lo mi thil a tlung mi pawl hi celh ding a si lo – Thechinlungnews\nThantlang CND Voi 72 nak ah mipi nih an theih lo mi thil a tlung mi pawl hi celh ding a si lo\nChep Ko in ṭhuat Ning Lungfah Cikkhat Philh nak talah. CND aw Ka ngeichiat le ka lungfah a zual ee. Hnakruh no ṭam in Lungdo hma bang kan tuarpi ve ee, Semnak Lairam dawh te. Ho Iang lo kan chinram. Ahme ram Laitlang hla cu sa duh hlah ning. Chepko in ṭhuat law law ning aw!!!! Zei nan ti maw cu. Hri tlai buin Paih I tei, Champion 2 pek, Paihbual tlangtla tu thiam lo, CNF an sawm lo mi hna an kan hlen. Saya Pa Hmung cu Laimi ai-awh tu in Bia an chimh ter. CNF ai-awh in asi lo. Biachim tu hna nih a konglam Introduce tuah zong aum lo.\nKhuang cuai lam a thiam ti lo mi Sui Thantlang khua, Lam lai tiang an cinh. Federal Democracy a kaa lawng in a chimh mi Kawl cozah, Tuahser nak le Upadi nih le um fawnlo. CND le Laimi puai sunluai he I lawh loin Kawl Bawi sunsak paput Langcuai nak puai asi cang mi CND. Haltu dirh hmun kan si caah tiah kawl Party ṭanh tu hna zemlo lungput. Mi toidor ee ti phun an I lak I Uico fir bang miphun dang ṭih rih mi Laimi, Ramkhel ah mah kutke to thiam rih lo mi Laimi.\nCND puai lio hna I Lairam caah aherh mi a hal rih mi chin cozah le chin mipi, Mah tein Simankin thiam lo bia le Ukzia thiam lo bia, tbk in Lungfah, Sivang tertu le Lungdo hma an tam tuk. Zarihseh. Ka zai ti lailo. I sum rih ko ning. Zuu pu tu chep ko in tawng ko ning. Mindat ah kan caw mi asi. Fatun sen le Fatun ai hre zuupu asi. Kawlrawn in ka Inn tuar pi ngai ve ko ee, Semnak Lairam dawh te aw. Ref- Saya Rung Kaw\nBe the first to comment on "Thantlang CND Voi 72 nak ah mipi nih an theih lo mi thil a tlung mi pawl hi celh ding a si lo"


Donald Trump:President asi khawh nak lam’Pakhat te hman a um tilo’USA laipa. – Lai Lungrawn Post\nDonald Trump:President asi khawh nak lam’Pakhat te hman a um tilo’USA laipa.\nHawi le hna mizawmaw Laimi politician ai ti ve mi nih “January 6 ah joint session an ngeih ahkhin election hi vice president Mike Pence nih a thleng khawh dukmi asi” an timi hi an lih asi. Trump tanhtu nan tam caah credit hmuh an duh caah lih in an in hlen mi hna asi. Zeitluk in ai thlen khawh ti lo ti ahcun electoral vote 538 nih khin Trump hei vote viar than duk sual hmanh hna sehlaw a ngah hlei lo, zeicatiah mipi nih Biden an thim cang i cu an thimmi tlintertu dingmi electoral vote nih ningcang loin mipi vote nih an thimmi kha an hrawk kho lo. Election lio ah an i tluk tuk i teitu an khiah khawh lo bel ah 12th Amendment (Constitution of United States of America 1789 (rev. 1992)) nih khin a fianter ning khi dothlat ulaw nan i fiang cio ko lai dah.Chelsea Bawi\nBy:Sui Ceu laimi chinmi’I funtomnak Bu Organization kan ngei ko bu ah an active lo ruang ah dah si.


Malaysia Ummi Chinmi Caah Thinpang Dailo Ṭihnung Taktak Asi Cang Hih A Poi Taktak – Chin World News Evening\nApril 1, 2020 Salai Van Thawngpang\nAA kong ah hin Rakhine le Chin mi buai nak achauk kho mi si ca ah China um mi kan Chin mi phun pawl si seh Malaysia lei um mi si hna seh adang dang um mi pawl zong ralring ten um ding. Rakhine hi Minung (3 Million) leng an um e, Chin mi phun hi Kawl Rawn (Kale) kiang kap he kom in (1Million) hrawng kan si ve: Cu tik ah Chin hi Miphun 53 kan um, Rakhine hi Miphun 7 lawng an um. Cu tik ah an lung an ni raung deuh lai ca ah kan nih (Chin mi phun cu Thazaang cun kan si kho deuh lo). Cun Rakhine hi Mirum zong an tam fon Rakhine hi an Ram ah Zinan (ရေနံ ) zong Gas zong achauk mi si.\nAA pi zong hi Rakhine Mipi nih thazaang pek mi an si fon Cun Ralkap zong Thawng 10 leng kai an neih ti si: an thilri zong atha ngai hna. Nain Chin mi cu Mifim kan neih ngai hna Bawi lei zong in siseh; Ram dang fim thaim nak zong in kan tei ngai hna; Cu ca ah Thazaang in rak buai lo in Fim (Thluak) tu rak hmang law kom kho tu kha rak e zaum uh. Cu lo cun kan mah kan tuar nak men si sual lai.\nKan do ding mi cu Kawl hi an si State pa khat le pakhat cu e huat ding si lo Unau kan si hna. Cun Rakhine he rem lo ding in Kawl nih hin an kan tuah mi si. Kawl Te (Thluak) si Ram an khel tik ah Thisen cu aluan hau atam le tlawm kha si ko. Chin Ram e an un nak araung zong cu; Mirang chan lio ah Paletwa khi Rakhine he State pa khat ah chaih e rak Uk mi a si ca ah tu taing kan Ram an ti nak kha si.Cu ca ah buai nak ngan pi chauh nak ha lo …e zuam ko hna usih. Credit: Salai Lal Lian HlawnCeu


BREAKING NEWS: MITHI RUAK PAKHAT AN CHAR – The Chinlung Post\nBreaking News: Kalaymyo ah mithi ruak pakhat an char. Nihin June 25,2021 zing ah khan Kalaymyo ah mithi ruak pakhat an char. Kalaymyo Tangphila sang thlacamnak dum pawng a hlan No.13 sianginn pawng ah khan mithi ruak pakhat June 25,2021 zing ah an char tiah theih a si. A tu mithi ruak an char mi hi a ho a si ti theih a si rih lo.\nThawngpang dang: SAC Ralhrang nih Meithal in an Kah i an Kalpimi Chin Nungak a Nunnak a Liam.June 23, zaan sml. 9:00 hrawng ah Kalaymyo ah SAC ralhrang nih meithal in an kah i an kalpimi Chin nungak Nuam Za Thiang (kum 19) cu a ruak rak hlam ding in SAC ralhrang nih nihin (June 24) ah chungkhar thawng an thanh hna, tiah thawng kan theih.


Mifir Ka Si Tiah Zalam Thluan Ah An Vah Tar, A Ningzah Bak Lai, Poi Ko – Lai Holh News\nMifir Ka Si Tiah Zalam Thluan Ah An Vah Tar, A Ningzah Bak Lai, Poi Ko\nMifir pakhat cu khuachung lampi ah mifir ka si timi ca a ttaang ah an oih ter in an vah ter, bawngbi chungnawh lawng an hruk ter chin chap. Laimi caah cun hi pawl nak cun thih hmanh kan duh deuh lai a fak tak tak. Thongthlak le vuak hmanh kan i duh deuh men lai.\nAfrica ram Nigeria i Kolokuma Opokuma khua Agudama Epie i a ummi Powei Cyril cu battery a fir ruangah an community hna nih an tlaih i a hngawng ah mifir ka si timi ca an oihter i zalam thluan ah an vah ter tiah an chim. Hi bantuk hin Laimi nih hlan deuh ah an rak hman ve. Asinain tu chan ahcun an hmang duh ti lo a ruang cu mah le mah i thahnak tiang a rak chuak ruang le miphun khuami cungah lungfahnak ngantuk a chuahter ruang ah a si, cun Khrihfa kan sinak in i zaangfahnak ruangah a si.\nTutan mifir pa bantuk hin Laimi cu um usih law thih hmanh kan duh deuh tak tka ko lai dah. An chim ningah battery a fir i cucu an tlaih asinain a voikhat nak a fir a si ruangah an zaangfah i a tu bantuk in an tuah ter hi a si tiah an chim. Zaangfahnak hmanh ah a tu bantuk a si cun hei zaangfah hna hlah sehlaw zeitindah an tuah hnga ti tiang ruah a phu ngai. Tutan hi mifih ka si ti lawng a si lo professianal solar light ka si battery mifir ka si timi an oihter hlan ah a tawcor ah ceilak an vuak rih ti a si. Hiti an community nih an tuahmi hi cozah lei nih zong nih cun kan kut a phak nain aa tthat deuh tiah an ti chap rih tiah an ram Nigeria i local news pakhat nih a chim.\nA Fanu Nunnak Liam Ding A Sianlo Caah A Nunnak Pek Tiang In A Fanu A Chanh Mi Hringtu Nu\nMuslim In Khrihfa Ah Ai Letmi Pa An Hrem Ning Le A Tuarning Cu Zaangfak Tak Tak Si\nBiakinn Chung Bak Ah Sexy Tak In Fashion Show An Tuah (Video)\nLampawng Ah Kutdok Bantuk In A Ummi A Si Ko Nain A Fimthiamnak Nih Mmipi Khuaruah Har In A Chiah Hna


Leitak Vs Hmawngtlang Buainak Kong Theih Awk Salai Lungthli Tum Nih Fiang Taktak A Vun Fianh Ko Hih – Chin World News Evening\nLeitak Vs Hmawngtlang Buainak Kong Theih Awk Salai Lungthli Tum Nih Fiang Taktak A Vun Fianh Ko Hih\nAugust 1, 2019 Salai Van Hmuhning\nLeitak Vs Hmawngtlang Buainak Kong Theih Awk:\n1. Senthang peng ummi Phaipha khuami nih Leitak ram ukbawi Pu Mang Hnin zaangfah an rak nawl i Pu Mang Hnin nih cun a zaangfah hna caah 1942 kum ah Hmawngtlang khua tlaknak nawl a rak pek hna. Dawtnak lungthin in a rak cohlang hna.\nHmawngtlang mino nih an hrawhmi Modern Leitak khua luhnak signboard\n2. Hmawngtlang khua cu Zophei ram chung hmunhma a that biknak hmun ah a um i khuadang in minung tampi an lut, milu an karh.Kum 60+ chung ah a hun thancho ngaingai. Khuapi he zong a naih deuh ngai i siizung le police sakhan hna a um fawn tikah tampi nih cun Leitak nakin khuapi deuh ah hun ruah a si cang.\n3. Kan hnu 2012 thawk in Leitak khua 3 nih biachahnak an tuah i khua khat ah i fonh ding timhtuahnak an hun ngei thawk, an khuathar cu Modern Leitak tiah min an pek. Modern Leitak sersiam in myo ngah khawhnak ding an i zuam.\nA thi chuakmi Hmawngtlang tlangval pakhat\n4. An khuathar Modern Leitak cu Hmawngtlang ramri pawngte ah a si. An sak tharmi an inn cheukhat le an khua signboard an tarnak hmun cu Hmawngtlang ramri chung ah a si tiah Hmawngtlang lei nih an chim.\n5. Cutikah, Hmawngtlang nih ‘kan ram nan kan chuh, kan ram ah inn sa hlah u’ an ti hna. Cozah sin ah voi tam nawn report an tuah fawn hna. Cozah zong nih Leitak cu ‘Hmawngtlang an vawlei ah inn sa hlah u(cu-caw hlah u)’ an ti hna.\nHliamhma a hmumi Leitak mino hna\n6. Hi ruang ah Leitak an lungfak, ‘kan zaangfak hna i kan inn le kan ram ah kan luhter hna, kan vawlei in kan cawm fawn hna, nain atu cu cawmtu dawtnak an thei ti lo, cawmtu lehlam an kan seh cang, Hmawngtlang tham cu Pu Mang Hnin nih ram a pek tung hna lo, umnak nawl le hmannak nawl lawng pei a pek ko hna cu, a ngaingai ti ah cun atu Hmawngtlang nih kan ram an ti mi vialte cu Leitak ram pei a si ko cu’ an ti ve.\n7. Zahan an i velhnak ah kap hnih hliamhma an hmu. Ai velhmi lakah Hmawngtlang mino 50 le Leitak mino 20 hrawng an i tel. Hmawngtlang mino nih an tlun pah ah Leitak khua luhnak signboard an hrawh chih.\nDawt Bik Zathang Ruak Thlahnak Ngaihchia Taktak Asi Ko\nSalai Lungthli Tum Cathlahmi Kongah Ka Hnak A Ka Doh Deuhmi Tlawmpal Tein, Ka Vun Thaita Ve.


North Korea nih US he remnak ser an duh lo – Chin 11 News\nNorth Korea nih US he remnak ser an duh lo\nPosted By: Lian Chin July 8, 2020\nNorht Korea nih US cu biaruah nak neihpi a duh loh tiin, South Korea cu an kar ah rak i thlak lo ding in a chimh. Hi lio ah US ralkap nih Norht Korea he biaruah nak nei dingin a tim, cu he pehpar in South Korea tlawn an timh.\nNorth Korea foreign ministry nih US affair director general, Kwon Jong Gun nih bia khiah nak a nei mi cu, South Korea nih ning cang loin bia an chim i, Kim Jong Un le Donald Trump nih summit an nei nolh an i tim tiah a chim a ti.\nSouth Korea president Moon Jae nih cun North Korea le US hi rem nak an tuah ding ,a duh nak kong le a herh ning in palai an pahnih karah tuan a timh nak kong zong a chim chih. Cu lawng si loin November thla hlan ah hi hruaitu pahnih hna hi i tong kho ghna seh ti a duh nka kong a chim.\nSihmanhsehlaw North Korea nih summit neihnolh ding a let hi a thei rih loh nain, South Korea cu ramdang kongah i thlak lo dingin an ti.


Trump ruangah US a buai lo, thukpi in a pil cangmi doh ngamtu umchun a si caah an i sawhkalh dih le si! – Hakha Cherry\nTrump ruangah US a buai lo, thukpi in a pil cangmi doh ngamtu umchun a si caah an i sawhkalh dih le si!\nTrump ruangah US a buai lo, thukpi in a pil cangmi doh ngamtu umchun a si caah an i sawhkalh dih le si!An fimthiam chinchin an thlarau nun a pil chinchin.\nLaimi nih Trump kan ṭanh hi tahfung 3 ruangah a si bik ko.Trump hi a nuncan le ziaza ai dawh kan ti ruangah kan ṭanh lo.Trump hi minunnêm a si kan ti ruangah kan ṭanhmi a si lo.\nTrump hi midingfel le mithianghlim a si kan ti ruangah kan ṭanhmi a si lo.Trump nih râlzâm lâk kongah thleidan le phihkharnak policy a ngeih men ruangah kan doh ngam ding a si fawn lo. Khrihfa mit in ningzak si.Trump kan ṭanhnak chan cu Israel hawi ṭha bik president a si caah a si.\nTrump kan ṭanhnak chan cu hurhleisual a doh caah a si.Trump kan ṭanhnak chan cu pum chung nau nunnak a ṭihzah, a upat le a kilven caah a si.Hi pathum (3) hi a chiatnak dang vialte nakin an ngan deuh.US democracy system cu Lai zarân caah zei tluk in va thûk in va lianngan hmanhseh a cung pathum (3) an zulh lo poh cun ‘aih’ ti ding si ko.\nCu menmen, kha menmen kha ṭanh le ṭanh lo kan timi cu si. Kan thleng in kan mer kho lo. A langmi sual kha doh ve ding si mei.Fiang tuk lawmmam in a langmi sual lianngan 3 kha Trump nih a doh ve caah kan ṭanh men. Cucu vawlei Khrihfa tampi nih kan zohmi a si lai dah.\nUS um lo nih cun an i hruai ning hi kan pemh kho lo ti phunphai in a chimreltu nih aruang set nan chimchih fawn lo. Purhdahthiam nih hin cun a chan tampi chim khawh rai si. Chim hleng ṭung loin Trump ṭanh a palh nan ti men.\nCucu Trump ṭanhtu Chin tam deuh nih kan i hrawmmi a si tiah ka ruah. A dangpi khi kan theih zongah purhdah a hau lo.Biden a van tlin tikah ram hnihnak râlzâm ca le i kawhauhnak caah a ṭha deuh ko cuh kan ti cio ko.\nMah cu Trump ṭanhtu he Biden ṭanhtu he kan i zawnh dih cio ṭhiammi cu si ko. Asinain, atu hmanh i tawkahur le naute thah phu pawl ṭanh cu anmah tluk cio pei kan si lai cu, kan i hnaw tuk rih.\nA fimthiam chinchin, a thlarau mit a caw chinchin ram ah kan hung tam ngai i, kum tampi hnu cun purhdahthiam kan hung karh zuahmah ve lai.\nKhrihfa Bible kan nunphung kha vawlei fimthiamnak in kan cuan lai i, purhdahthiam kan hung karh ve lai. Atu cu purhdah le lunghrinh hmanh kan thiam rih lo caah sual cu sual ti kan i fawih.\nChin mifimthiam cheukhat pawl hi nan thluak nan i kauhter; dawtnak, zawnruahnak le tlukruannak poh hi Bible ning a si lo. Sual cu sual a si ko.\nBible kalh policy dirkamhtu si dingah kan tuan tuk rih; kum tampi hnu cun duh pek duh lo pek ah kan dirkamh lulhte ko lai.Credit-Robertson Bawi Nun Thar\nRelationship”Pakhat le pakhat i pehtlainak ah hin kap khat lei lawng in cun zeitik hmanh ah a tlam a tling kho bal lai lo.\nBilly Graham Fanu Anne Graham Lotz Nih US Capitol Inn Hmai Ah Thla A Rak Cam Lio Ah Pathian Bochan Bu Tein US Ram A rak Hruaitu Hna A Vun Ngai/ Theih Tthan Ruangmang Hna


Evangelists An Sawm Hna Zongah An Thawngttha Ngaih Dingin Ka Kal Duh Ti Lo – Chin World News Evening\nEvangelists le Laimi Khrihfabu, Zumtu Hmuhning\n“Evangelist pawl phungchimnak le caan hmannak hi ka ngaih pah ka kal pah ttheo tawn. A hnudeuh in cun Evangelist pawl cawnpiaktu ah an sawm hna tikah kal khawhnak lam nai zong ka kal ti lo.”tiah ka facebook status ah ka rak ttial bal. Mah cu “Ziah na kal in na ngaih duh ti lo?”tiah a ka halmi an rak um.\nMah cu biahalnak cu tliangte chim ko lo, ka rak duh ngai. Aruang cu ka ruahmi chimnak caan a rak ka pek caah a si, nain ka rak let lo. Atu ah ka ruat tthan. Fiang tein ka hngalhmi le atu protestant (baptist/AG ti bantuk RC zumhnak a dotu.) pawl nih kan dirpi pengmi cu “khamhnak cu zangfah/velngeihnak ‘lawnglawng’ in co a si.” timi hi a si. Khamhnak cu zeidah Jesus caah na tuah, zeidah khamh na sinak ding ah na tuah timi ah a um lo, nain Jesus cu thihnak in a kan tlenhtu a si ti kan zumhnak thawng in khamh kan si i thiamcoh kan si, timi kan zumh.\nMah cu thawngtha cu a ziah kan chim ko lo? An chim ko lo? Pum thianhlim maw an kan cawnpiak nun thianhlim? Khrihfabu chung tthawnnak thazang maw an kan pek, izumh lo le tthennak lam ah dah an kan hruai? Khrihfabu sawisel ah maw Jesus min in rian an ttuan, khrihfabu thlaurau thazang pek ding ah? Mah hi biahalnak ruang ah a si bik.\nJesus ka si, aa titu an tam ngai cang kanmah chan chung hmanh ah. Atu zong ah Australia in IT-expert a rak ttuan balmi pa nih Jesus ka si aa ti i a nungak cu Mary Magdalene ka si aa ti ve. Biaknak thar cu Jesus min hmang in a thawk i “Divine Truth” a ti. Atu ah mi tampi nih an zulh. An kalpi mi a tthawn le a kauh khawh nak ding ah phaisa tampi hlu/pe ding in a chim, an thawngpang hmunkip ah an phakter i ram kip in amah bia ngaih ah an kal cang.\nKhrihfa hlabu chung ah “Thawngttha dang kha um hmanh seh law, kei nih ka duh ti lo.” tiah kan sak. Thawngttha hi evan pawl nih an chim ding ah ka rak ruah, ka rak theih ning a si. Nain atu cu thawngttha an chimmi nakin anmah nih an tuah khawh lomi tamtuk in mi an cawnpiak. Minung an pum in thlen an duh, an nung in van kaiter an duh hna. Mah cu Jesus cawnpiakmi le Bible ah a ummi a si lo. Thianghlor kong khi na rel lo maw, nan ka ti men lai, Pathian nawl lawnglawng a si.\nVoi khat cu nungak no tete nih an ka chimh”Mah evan pa nih nan sam colour nan ithuhmi a rannak in thleng uh, hni i fenh uh a kan ti le a thaizing cu kan ithlen dih.”a ti. Cun, voi khat cu Evan pakhat tthiam nih”dawh lo tuk hna hi vancung kai khawh lonak a si.”tiah a chim hoi. Evan pakhat tthiam nih khrihfabu pakhat cu”Vok khrihfabu, caw khrihfabu”tiah a rak ti tthan hna. Atu lio evan pawl nih cun”khaini, sadah, zu le kuak a tawngmi paoh van nan kai lai lo.”an ti hoi hna.\nOmg! maw ka Pathian, tinak: Khaini, kuak, zu hi a ttha ka tinak a si lo. A tthat lo tuk khi ka hngalh. Asinain mah vialte hi cu minung pumpak sinak zong in rak hrial khawhmi, rak hrial lo khawhmi an si. Minung mithmu ah hmai a hngalter lotu, ning a zahtertu an si fawn. Cucu Jesus nih a chimmi vancung pennak he aa dang tuk. Aruang cu nawlbia pakhat te hmanh kan zulh khawh lo caah pei Jesus a rat cu. (mah ti ka ti tikah maw i lawm tuk lai ucih, khaini, sadah, kuak le zu ding hawile, vawlei nan nunchung hrim ah thluachuah nan hmuh lo pinah ningzah le mualphonak pinlei ah pumsa dam lonak a chuahpi khah.)\nMinung cu a sualcia in a chuakmi kan si, minung paoh ahohmanh a ding le a thiangmi kan um lo. Kanmah tein kan ithianter kho lo. Sual man thihnak pakhat te lawng a rak um. Mah cu sualman thihnak in luatnak ding le khamhmi sinak ding caah vailamtung ah an tarmi Jesus thisen lawnglawng a um. Amah cu khamhtu a si ti a zummi paoh zungzal nunnak an co. An nun chung zong ah nun an i remh, aruang cu Jesus zultu cu a tthabik lei kam lengmang ah an kal. Tthatnak tuah an i zuam lengmang, nain minung cu an si rih tthiam.\nSo! Kanmah nih kan experiance lo mi tamtuk in kan chimmi hi a ttha set maw? Jesus nih cun a thawh hna, “nan nih farasi pawl nih cun nan rel le nan cawnmi lawng kha nan chim, asinain kannih nih cun kan hmuh bakmi le kan ton bakmi kan chim.” a ti. Ziah Jesus dawtnak kan rak co ning, khamh kan si kan ifian ning hna tu chim lo in. Ka ttialmi hi ka ruat tthan, ruah ding ah ka ttialmi a si. Zeitin na ruah cu ka hngal lo.


Chin Ram Chuang SAC Nih Singinn On Nak Ah A Kai Mi Poh Dantat Ding In CJDC Nih Cathanh A Chuah – My News\nChin Ram Chuang SAC Nih Singinn On Nak Ah A Kai Mi Poh Dantat Ding In CJDC Nih Cathanh A Chuah\nadmin May 29, 2022 Leave a Comment on Chin Ram Chuang SAC Nih Singinn On Nak Ah A Kai Mi Poh Dantat Ding In CJDC Nih Cathanh A Chuah\nA ra laimi 2022 June thla chungah SAC nih, Chin ram chung ah sianginn on ding in timhtuahnak a ngeih mi hi, vawlei pi theih in kan ram a him cang, a dai cang, a hlan kel ning tein rian kan ṭuan cang, tiah langhter a duh caah a si.\nCucaah SAC kuttang sianginn ah nu le pa nih nan fale nan kai ter hrimhrim hna lai lo, Chinland mizapi uknak tang lawng ah sianginn nan kai ter hna lai, tiah Chinland Joint Defense Committee(CJDC) nih cathanh a chuah.SAC kuttang sianginn cachimtu Non-CDMers hna zong CJDC nih dantatnak kan tuah hna lai, tiah an langhter.\nMatupi Education Board zong nih, Matupi peng ah SAC kuttang sianginn kai lo ding le Matupi mizapi uknak tang lawng ah sianginn kai ding cathanh a rak chuah cang. Cu bantuk in Mindat mizapi uknak phu zong nih an rak thanh.\nCDF Hna Le An Pengtlang Phaisa Thawh Mi Vial Te Hna Khi CNA Ah Rak I Fonh Dih Hna Seh Law Lungler Le Vuangtu Sakhan Chim Lo Thantlang Sakhan Hmanh Khi An Lak Nak A Sau Tuk Cang Hnga E →\n← Kalay Kah Doh Nak PDF Ruak Le An PDF Ralkap An Tleih Mi Hna Kong He Peh Tlai In Thawngpang Thar


BIAK HMUN SANG: RUNG LIAN CEU A TTIH TIMI HI CHIM TI HLAH UH – The Chinlung Post\nAugust 30, 2021 admin Knowledge 0\nRung Lian Ceu konghe pehtlaiin Biak Hmun Sang nih mipi sin ah biacah bantukin a chimmi cu mipi vialte hna hihi rak thei cang uh. Rung Lian Ceu a ttih timi bia hrimhrim rak chim ti hlah uh, Keimah he paih a duh asi ahcun singkhaw ah i pai ta sehlaw, champion a si ahcun keimah he kan i pai ko lai, a duhnak hmun paoh ah tiah fiangtein a chim.\nThawngpang dang: Rangon ah bomb a puak thluahmah cang, tutan bomb puak cu a tamtuk hringhran. Yangon North Dagon le East Dagon siseh, Hletan hna ah nizan in tuzing tiang apehpeh in bomb a puak thluahmah tiah an thanh. North Okala chungah tuzing suimilam panga le minute hlenga ah bomb voi sarih apehpeh in a puak. Cun Hletan zongah a puak tthan rih.Hika a puah hi cu panga le minute sawmli ah a si tiah an chim. East Dagon ah hin panga le minute hleiruk ah a puak tiah khuami nih an chim rih. Cun Insein zongah pali le minung sawmli hnih in panga le minute 27 ah bomb voi nga apehpeh in a puak tthan tiah an chim chih. North Dagon ah hin voinga bomb puah thawng theih asi tthan rih.\nU NAU VEVE KAN BIAKMI PATHIAN MAW AI DANG HNGA?


NGAIHCHIATNAK THAWNG, FALAM AH MINUNG PAHNIH AN THI TTHAN – The Chinlung Post\nNGAIHCHIATNAK THAWNG, FALAM AH MINUNG PAHNIH AN THI TTHAN\nJuly 1, 2021 admin Local News 0\nFalam ah COVID-19 in Minung 2 an Thi Chap. Nihin (July 1) ah Falam khua ah COVID-19 zawtnak in kum 63 a simi nu pakhat le kum 44 a simi pa pakhat an nunnak a liam. June thla thawh in atu tiang ah Falam ah COVID-19 in minung 19 an nunnak a liam cang. Nihin ah Tedim khua zong ah COVID-19 zawtnak in minung 6 an nunnak a liam. TCJ\nKalaymyo thilcang: Thlakhat chung June nikhat in ni 30 tiang Kalaymyo ah minung 270 an nunnak aliam tiah theih a si. A nunnak aliammi chungah minung 168 hi pa an si i, minung 102 hi nu an si. Anunnak aliammi chungah Pathian rianttuantu Revd minung 19 an i tel i, RC Father minung pathum an si. Athimi hi kum 28 in kum 40 karlak an si hna.\nKum dang ahcun thlakhat chung ah hin minung 70 in 80 hrawnghrang hi a nunnak an liam tawn. Asinain tuthla chung cu a nunnak aliammi an tam ngaingai. Hi chungah hin Christian Thlanmual lawngah vuimi lawng rel a si. Kawl pawl le biaknak dang pawl cu mi tlawmte an si hna. Christian thlan man hi a hlan ahcun tingkhat a rak si nain June ni 25 in thonghra an kai ter i tingkhat le thonghra a si cang. Asinain hihi hmailei ah hman peng ding tinak a si lo tiah nawlngeitu nih a chim.\nAhnu Bik Suu Kyi Kong:Aung San Suu Kyi konglam cu ruahning le timhning bantuk in fawite in dih khawh dawh asi ti lo. Ralhrang kawlralkap nih an thluak an chuah tthan cang. Ralhrang kawlralkap hna nih Aung San Suu Kyi tazacuainak kongah tehte dang auh tthan an timh tthan ruangah Aung San Suu Kyi tazacauinak cu tuan ah dih khawh asi ti lai lo tiah a SIHNI Khin Maung Zaw nih a chim. Aung San Suu Kyi cu ralhrang kawlralkap hna nih case a phunphun in taza an cuai. Asinain taza an cuainak hi July thlachung ah cun a dih ko lai tiah an rak zumh mi a si.\nSihmanhsehlaw ralhrang kawlralkap hna nih tehte minung 23 auh tthan an timh caah ruahning le timh ning bantuk in thil a kal ti lai lo, a rau ngai te ko lai tiah a chim tthan. Ralhrang kawlralkap hna nih Suu Kyi an tlaih hnu ah a sihni hna le biaceihzung a chuah lawngah a mui hmuh khawh asi. A hnu bik biacaihzung an chuahpi lio ah ralhrang kawlralkap hna nih tehte minung pali an auh hna.\nRalhrang kawlralkap hna nih Suu Kyi sual apuhmi tampi chungah abiapi mi cu nikum thimnak tuah lio ah covid zulhphung a buar.Cun ramdang in walkie talkie a inn ah aichiah ti a si. Culawng siloin phungning loin sui le ngun ziknawh alak tiah sual an puh. Aung San Suu Kyi sual an puhmi ah apalh bak tiah an ti asi ahcun a tlawmbik kum 10 thongthlak khawh asi. A hnu bik biacaihzung a chuah lio ah Suu Kyi cu angandamnak zong attha mi a lo ko tiah an chim.\nKALAY AH THLAKHAT CHUNG A THIMI ZAT AN LANGHTER\nLAWMHNAK KUT BENG HNA USIH. THAWNGPANG TTHA TAKTAK AN THANH


SAC Ralkap Le RCSS Cu Nihin May 20 Ah An I Tong - News and Media\nSAC Ralkap Le RCSS Cu Nihin May 20 Ah An I Tong\nMin Aung Hlaing nih remdaih tonbiaruahnak a sawmmi hna ah a kai vemi RCSS cu nihin May 20 ah SAC he tonnak an ngei lai, tiah May 19 ah tuahmi thawngpang fianternak tuah lioah Zaw Min Htun nih a chim. Min Aung Hlaing nih a sawmmi hna chung ah hriamtlai bu 10 cu an kai. Bu 10 chung ah Min Aung Hlaing nih bu khat hnu bu khat in a ton hna lai, May thla dongh ah khin bu 5 hrawng he an i tong la,” tiah Zaw Min Htun nih a chim.\nRemdaih tonbiaruahnak a kaimi bu 10 chung ah bu 3 lawng hi an hruaitu Chairman an kai kho i, a dang bu 7 cu Vice-Chairman le Secretary lawng an kai, tiah theih a si. Tonbiaruah sawmnak ah NCA ah min thumi a kai hnga ding hi KNU/KNLA/PC, PNLO, ALP၊ RCSS၊ DKBA၊ NMSP, LDU le NCA ah min thu lomi UWSA, NDAA le SSPP hna an kai lai, tiah theih a si Credit – TCP


Pathian Nih Gen-Min Aung Hlaing Le A Hawi Le Pawl Sin Ah Hrem Nak A Tuah Cang Lai. – Chintanbo\nFebruary 24, 2021 admin THEIHTLEI 0\nMin Aung Hlaing cu Ramkomh tuanbia ah sualphawt asi cang tiah Dr. Salai Lian Hmung Sakhong nih a chim .Zauk phung ningin thim i ser mi cozah sin in thahrum uknak a la tu Commender in Chief Senior General Min Aung Hlaing cu Ramkomh tuanbia ah sualphawt asi cang tiah Dr. Salai Lian Hmung Sakhong nih February 22, 2021 ah a chim. Dr. Salai Lian Hmung Sakhong cu CNF Vice Chairman-II asi.\nCun Cozah le Tlangcung Hriamtlai Bu pawl remdaihnak kong ton biaruahnak ah ṭuavo pek i ser asi mi Union Peace Dialogue Joint Committee-UPDJC Vice Chairman zong asi.President U Thein Sein cozah chan le NLD cozah chan i Rampumpi huap kah daihnak he pehtlai mi ton biaruahnak zong ah dongcat lo in aa tel mi asi. An thisen le an nunnak a liammi a lak a si hrimhrim lai lo. Ralkap nih uknak an lak ni in nihin tiangah ralkap le palik kut in a thimi hi pa 5 hrawng an si cang.\nA thimi hna thisen le nunnak hi a lak a si hrimhrim lai lo. Din lonak in chuahmi an thisen nih dinnak in biaceih piak an sinak lai vawlei mipi vialte le Pathian sinah bawmh an hal cuahmah lio a si ve. Din lonak in lakmi an nunnak thisen cu dai tein a um ve lo.An thisen nih vawlei in Pathian le Kawlram minung vialte le vawlei cung minung vialte nih bawmh ding in an kan auh ve. Atu hi vawlei cung ram tampi le Kawlram mipi vialte nih kan I zuam cuahmah liomi democracy uknak cu Pathian nih a kan theihpiak cang I Myint Aung Hlaing le a hawile pawl cungah dantatnak fakpi a tuah ve hrimhrim lai.\nDin lonak in chuahmi thisen nih vawlei in Pathian cu bawmhnak a hei halnak kong kan Bible chungah fiang tein kan hmuh. Genesis cauk chungah Kain le Abel tuanbia ah fiang tein kan hmuh khawh.Genesis 4:8-12 chungah, “Cun Kain nih a nau Abel kha a thawh i, ‘I chawk tuah u sih,’ a ti. Lo an va phak tikah khan Kain nih a nau cu a thah. Bawipa nih Kain cu, ‘Na nau Abel tah, khuazei ah dah a um?’ tiah a hal. Kain nih cun, ‘Ka hngal lo.\nKa nau cawngtu maw ka si awk a si?’ tiah a leh. Cun Bawipa nih cun, ‘Zeicahdah hi thil ṭhalo hi na tuah? Ngai hmanh! Nangmah nih na chuahmi na nau thisen nih khan vawlei in a ka auh lengmang ko. Nangmah cu chiatserh na si cang i hi hmun hin ṭhawl na si lai. Hi hmun vawlei hi na nau thisen na chuahmi dolh awkah a kaa a rak angmi kha a si.


Breaking News : Dr. Cungpi Cu Tunai Teah Khan Ralkap Nih An Tlaih I Hakha Mino Pawl Nih – Onlinenungak\nBreaking News : Dr. Cungpi Cu Tunai Teah Khan Ralkap Nih An Tlaih I Hakha Mino Pawl Nih\nApoi le a poi ko mu, ralkap nih thil sual an tuah chin lengmang ko. Chinmi hna nih kan i bochan mi le Hakha ah bochan mi Dr. Cung Pi cu March9 (11:29AM) tu nai te ah khaan Ralkap nih an inn ah an va tlaih. Hakha mino an i pum khawh hna i rak chuak dih uh ralkap an dawi hna lai tiah an i sawm hna, thlacamnak in bawm cio hna usih.\nMin Aung Hlaing khi cu hlan a ule Kawl ralbawizik pawl nakcun kau deuh in khua a tuak. Ne Win siseh, Saw Maung in Than Shwe tiang nih ramdang pawl hmuhnak an rak tuak bal lo. Tutan Pau Mipi Dohthlen do-aunak khuaihmal aa zalh tikah, ramleng hmuhning kong ah aa ralring ngai hmasa. Do-autu an karh chin lengmang tikah, aa veng cawk ti lo.\nAn zia a lang i an ṭial a chuak. Ram kip nih ralkap cozah lakmi cu mipi cozah ah an cohlang hna lo. Singapore hmanh nih mipi cozah nan si lo, a ti hna. Kawlram chung thilcang cu social media in direct in vawlei pumpi a cul colh lengmang tikah, UN tiang nih an buaipi colh.\nNitlaklei ram nih an dirhmun le hmuhning an thlen khawhnak dingah Ari Ben-Menashe timi pa an hlan. Cu pa cu hodah si? Ben Menashe timi pa cu Judah miphun a si. Atu ah Canada rammi a si.\nIran khualipi Tehran ah a rak chuak. Israel ralkap IDF ah a rak ṭuan bal i vawleicung sungṭhoh minthang Moussad ca zongah a rak ṭuanpiak bal hna.\nArab holh, Persian holh, Hebru holh, Mirang holh a thiam. A hnu ah, Canada ram, Montreal khua ah Dickens & Madson ti in puaisa company maktaduai a va dirh. Meithal cawkzuar, ram khat le khat ipehtlaihnak tbk ah karlak pehtlaihnak tuahtu puaisa an si.\nZimbabwe ram i dictator minthang Robert Mugabe nih a rak hlan bal. A hnu ah Sudan ram ralbawi pa nih $ 6 million in a rak hlan ṭhan. Kawl Ralkap caah zeidah tuah aa timh?\nRalkap nih mipi an kahmi hna cu ruang loin an kap hna lo. Kah lo awk an ṭhat lo caah an kahmi hna an si tiah kilhkamh a timh hna.\nRohingya kong ah, 2017 rohingya cihmih timh dawinak thilcang kong ah, ṭuanvo ngeitu bik cu Min Aung Hlaing si lo, rampi hruaitu Aung San Suu Kyi nih ṭuanvo a ngei tiah thlennawn a timh.\nSuu Kyi nih uknak aa rak itlaih chungah Tuluk he deuh ikomh a duh, nain, ralkap nihcun Nitlak lei ikomh an duh cang tiah lemsoi a timh hna.\nA biapi cun, Kawlram chung thilcang nan theihmi le nan hmuhning cu nan theih nan hmuhning bantuk si lo, a tak sining in kan fianh hna lai tiah tuanbia phundang chimrelpiak khawh aa tim.\nUS lei i Steve Bannon phun nawn deng kha si ve. Rithai-sii bawi an timi drug lord tehna caah siihni a rak leih khotu pa a si tiah an ti.\nTheih awk Sudan lio ah, Ben Menashe nih ralbawi pawl ca i a von dirkamh khawh bak hna hnu in, mipi sandah piahtu pawl cu ralkap nih an kah colh hna. Minung 100 renglo an rak thi. An tlaihhrem mi zat rel cawklo an rak si. Crd: Salai C Alexander


Hawikom tha lo tak cu hi an si, hman lawng an duh theih na duhnak dingah ziaza alang mi phun (5) – Vaurawng\nHawikom tha lo tak cu hi an si, hman lawng an duh theih na duhnak dingah ziaza alang mi phun (5)\nHawikom tha tak timi hi ngeih arak har tuk mi asi, mah pumpak zong hawikom tha si aherh tukmi asi. Acaan ah hawikom tha tin kan ruahmi hna hi kan hnulei in rawitu an rak si tawn . Mah ziaza phun 5 angeih ahcun hawikom tha lo tak asi .\n(1) An herh lawngah na sinah ara lai\nHawikom cu that caan , chiat caan zongah na sin ra mi asi lai , asinain thatnak na ton lio ahcun nahchuak lai , na ngaihchiat caan ah na pawngkam aum lai lo, an herh caan ahcun ara lai , aherh caan hman ding lawngah an hman lai .\n(2) Nangmah lawng nih rian na tuan lai\nNan pahnih tuan dingmi cungah nangmah lawng an rinh lai , dangh ding zongah nangmah lawng an chuah ter lai , na sin in ngah dingmi aum lo cun an ra lai lo ,an in tong duh lai lo ,hibantuk minung cu hawikom tha an si hrim lo .\n(3) Na theih lo karah na chiatnak an chim lai\nNa pawngkam um lo tikah na chiatnak an chim lai , Hawikom tha cu chiatnak an chim bal lo.Na theih lo karah thangchiatnak chim mi cu hawikom tha an si lo.\n(4) Na konglam tlawmpal lawng atheih lai\nHawikom tha cu konglam tampi i theih piak asi , Na kong theih kha an caah athahnem lo tin an ruah caah asi ,na chimh hmanh ah angai duh tuk zuam lai lo, hibantuk hawikom cu hawikom tha asi lo .\n(5) Teinak na hmuh tikah anahchuah lai\nNa rian kai ,pakhat khat teinak na hmuh tikah nahchuah an ngeih lai , asinain hawikom tha cu an lawmhpi lai . Na hawikom tha tak timi cu an daw tukmi mising pakhat si awk asi .


Zahan zaan Papui nih muilang in biaruahnak a kan tuah pi. – Hakha Cherry\nThantlang ah kan rinhchan ngai mi hna bia an chim lioah, mihrut, kawl lawm, TumBik kha Covid nih tlak seh etc.. bia chiakha lawng te nan chim tikah ka ngaih chia ngai. Bawipa nih ramttha an phakter, thaithawh zanriah ah phang lo tein an umter, haltu siloin bawmtu ah an chiah hna.\nMi zeirello nakah hmang lo in Bawipa cung tuah i lomh ding kan si. Tum Bik le Lawm Bik hna kha palh khawh cu si. But, nain, kawl Lawm rak ti uh ti te hna Pu Lawm Bik a lung a fak ngai. Kan Talk Show kha zoh tthan hmanh uh zoh a dawh lo ngai ngai.\nzahan kha mino hruaitu meeting tuahnak ah kai tel ve. TYA nih statement an chauh mi Action an kan lak piak lo ahcun, mino nih pakhat khat kan tuah lai ti a si ko. An cawlcaang ve ko. Cathiam sang tampi nih an kan hruai ko. Thil cu a lam te um ve ko. Lai hlum mipi hi Lai ram caah an cawl cang ve ko.Credit-Peter Ceu\nPresidential Debate (Part 1)Donald Trump & Joe Biden


Cawbuk Kahdohnak ah SAC Ralkap 4 an Thi tiah CDF nih an Fehter - TIMES OF CHIN NEWS\nMay 2, Hakha\nHakha ah kahdoh nak achuak cang caah ” Daithlang awk a tha ti lo. Khuapi Hakha le Than tlang lawng zoh sawh ding asi lo. Khuate tlang val pawl zong chuak dih u. Meithal zong khua te ah atam i khuate pawl hi khuapi nak in meithal kah an thiam fawn. Chukcho akal peng mi ansi i” An thahri zong a tha.\nCNA pawl zong nih Uniform hruk loin rak bawmh ve hna seh. Laimi cu Meithal tuah thiam lo kan um lo. Khua zei paoh nih mei thal tuah kan thiam dih i kuan le zen tuah zong kan thiam dih. Atu cu zeiti tuah awk a ttha tilo i ” Asi ning poah in cawl cangh ve a hau cang. Lautu mara Zophei le sen thang zong chuak dih uh Kan ral doh nak ah Pathian nih in bawm hram hna seh. Crdit: Hc Pa Thian Dawt


US BAWMHNAK TANGKA 501 MILLION AN FIR RAMH DIH – The Chinlung Post\nMaryland Ah Uemployment Benefit An Fir.US cozah nih rian ngei lomi hna caah Unemployment Benefit phaisa an pekmi hna chung in mi hrokhrawl hna nih million $501 an fir tiah Maryland Governor Lary Hogan nih a facebook ah a tial. A firtu hna hi minung 47,500 hrawng an si lai tiah zumh a si.\nIndia cu Virus nih a den ve hna caah China cu faak in an leh-rul kho lo. Australia cozah nih Virus a thawkning hlathlai dingah UN ah bialu a chuahpi caah China a thinhung I, Australia essential service le sizung pawl cu cyber attack a tuah colh. Taiwan ramri lonh in raltuknak vanlawng le tilawng in a tlirh lengmang hna. Tuluk President Xi nih Taiwan cu 2049 hlan ah laak ding in timhtuahnak a ngei ti a si. Cucaah Tuluk nih atu bantuk in Virus a thlah phoihter mi hi super power si a duh caah a tuahmi a si lai tiah zumh a si.


KIA Le PDF Nih Ralhrang Sa Khan An Lak Leng Ah Ralhrang Ceilak An Thah Nak Le Khualtlawng Mi Motor Ralhrang Nih An Kah – Thechinlandtoday\nKIA Le PDF Nih Ralhrang Sa Khan An Lak Leng Ah Ralhrang Ceilak An Thah Nak Le Khualtlawng Mi Motor Ralhrang Nih An Kah\nadmin December 24, 2021 Leave a Comment on KIA Le PDF Nih Ralhrang Sa Khan An Lak Leng Ah Ralhrang Ceilak An Thah Nak Le Khualtlawng Mi Motor Ralhrang Nih An Kah\nKachin ramkulh Moengyin pengkomh Sa-hmaw Kayinmyian (ဆားမှော် ကရင်မြိုင်) khua ah hmunhma a khuarmi ralrhang khah-mah-yiah (383) le khah-mah-yiah (384) cu KIA le PDF nih Dec 24, tuzing zinglei ah an doh i an lak khawh tiah theih a si.\nKIO in Information Department nawlngeitu Bohmugyi Naw Bo nih “Ralhrang sakhan pahnih cu kan lak i mei in kan khangh” tiah a chim.\nRalhrang sakhan a doh i a latu hna cu KIA Brigade 9 tang i battalion 44 le Kachin ramkulh PDF hna an si. Kahdohnak a dih hnu zinglei suimilam 5 hrawngah ah ralhrang Helicopter pakhat nih voi 5 a lak hna i ralhrang lei a thimi an tam ruangah a si lai, tiah khuami pakhat nih a chim. Ref: Kachinwaves\nRelchap:Taninntarri Ramthen, Myinth-Tharwai lam cungah khualtlawng citmi motor cu nihin zing suimilam 4:00 ah Ralhrang nih an kah hna. Motor maung tu pakhat a thi i khualtlawng aa citmi pathum hliamhma an pu tiin khuami pakhat nih a chim.\n“Khualtlawng phurtu motor hmai ah pakhat khat a puak i mah hnu ah Ralhrang nih meithal in voi 10 thluk motor cu an kah. An kah mi motor hna cu Yadana Toe, Mandalar Min le thilphawr motor an si. Thilphawr motor maungtu cu an kah nak ah a thi colh. Mandalar Min motor maungtu zong an khen ve, a hliamhma a fak ngai. Yadanar Toe khua mi pahnih an khen ve hna” tiin khuami pakhat nih a chim. “Ralhrang nih an kah hna nain PDF kahmi phun a lo ding in an i tim. PDF lei nih cun khualtlawng cit mi motor cu zeitik hmanh ah kan kap bello tiah an chim ve.\nPDF Nih Phuung Ning Lo In Thil Phor Mi An Tleih Hna →\n← Ralhran Lei An Thah Hna Deuh Poh Ah Mah Pum I Run Ven Nak Hriam Ngei Lo Mipi Kan Tuar Deuh Deuh Ko Rua E


Tutan ah Kawlmi Miphun Ngan ti mi phungphai le an nawlngeih duhnak hi kan tei lo ahcun hmailei ah teinak lam a um ti lo – Thechinlandtoday\nTutan ah Kawlmi Miphun Ngan ti mi phungphai le an nawlngeih duhnak hi kan tei lo ahcun hmailei ah teinak lam a um ti lo\nadmin October 25, 2021 Leave a Comment on Tutan ah Kawlmi Miphun Ngan ti mi phungphai le an nawlngeih duhnak hi kan tei lo ahcun hmailei ah teinak lam a um ti lo\nOctober 25 Uknak thalo doh a duh mi phu pohpoh he kan tangti lai i cu uknak thlo kan doh lio ah thildik lei ah a dir lo mi phu pohpoh cu mizapi ral asiloah zaatlang-ral tiah ruah an si ko lai, tiah Kachin ralkap KIO/KIA Chairman Gen. N’Ban La nih a chim.Hi bia a chim hi nihin October 25 ah KIO/KIA kum 61 a tlinnak ni biachimnak ah Gen.N’Ban La nih a cihmchih mi a si.\n“Tutan dohthlennak ah nawlngeihnak latu Min Aung Hlaing te phu hi an hrambawngh nakding ah caantha bik a si. Tutan ah Kawlmi Miphun Ngan ti mi phungphai le an nawlngeih duhnak hi kan tei lo ahcun hmailei ah teinak lam a um ti lo kho mi a si,” ti zong a chim fawn.KIO cu 1960 October 25 ah rak dirh mi a si i KIA cu 1961 February 5 ah ralkap thazaang 100 tluk in rak dirh mi a si, tiah KTM nih a tial.\nThaton ah KNU/KNLA nih Kawl ralkap 14 kahthah, 9 hliamh.Nizaan October 24 Thaton Peng ah KNU/KNLA le Kawl ralkap kahdohnak voi 5 a cang i minung 14 an thi, 9 hliamh an si, tiah KNU nih an thanh.”Tutan kahdohnak ah Kawl ralkap lei a thi mi 14 an si i hliamh mi 9 an si. Hi nakin tam deuh an thi kho i hliamh mi zong an tam deuh kho. Kanmah lei aa hliam kan um lo,” tiah KNU lei nih an chim.\nTu Nai Teah Ralhrang Nih Thlanrawn Khua Inn Pathum An Khangh Than →\n← Tuzan Hakha Khuapi Chung Le Kiangkap Puak Keh Mi Thawngpang Theih Duh Mi Caah Update


Hakha CDF Le Ralhrang Kahdohnak Asang Chin Ahnu Bik Update. – Chintanbo\nHakha CDF Le Ralhrang Kahdohnak Asang Chin Ahnu Bik Update.\nMarch 26, 2022 admin CHINNEWS 0\nHakha-Gangaw Lam Ral Sining a Linsa, Khua 6 an Zaam; March 17 thawk in SAC ralhrang pawl cu Gangaw lam lei ah an kal i nihin March 26 tiang ah Hakha-Gangaw lamkam i a ummi khua 6 nih an khua an chuahtak, tiah thawngpang kan theih. March 17 ah Hakha he meng 6 a hlatnak Nipi ah SAC ralhrang an phan i khuami 200 hrawng an zaam dih.\nMarch 21 ah Zokhua pawng ah kahdohnak a chuak i Zokhua mi 800 hrawng an zaam hna. March 22 ah ralhrang pawl Zokhua ah an lut i zaan khat an riak. Zokhua upa pakhat nih, Kan khua hi milu 800 hrawng kan si i kan zaam dih ti awk a si ko. A zaam lomi Khuathar ah inn 5 hrawng le Khuahlun ah inn 20 hrawng lawng an taang, tiah The Chin Journal ah a chim.\nSAC ralhrang pawl cu Zokhua in Tinam lei ah an lan tthan i, Ruavan, Malsawm, Hrawngvun le Tinam khuami cheukhat zong an zaam hna. Acheu hi Hakha lei panh in an zaam hna i acheu cu ramlak ah an zaam ve hna, tiah a cunglei upa nih a chim.\nHakha in SAC ralhrang 150 hrawng an kal i, Gangaw lei zong nih ralhrang 250 hrawng an rak kai i CDF,CNA karlak ceh in kah an timh hna, tiah miphun ralkap he naihniam cheukhat nih online ah an ttial. Credit; The Chin Journal\nThawng Chia Tuksi Mipi Zong Ralrin Aherh Tuk Cang SAC ralhrang nih CDF Hakha karceh in kah an timh\nJapan Le, Rasiaa Karah Buai A Van Chuah Ruang Ah Japan Nih A Ralkap Cu, Rasiaa He An I Ramri Ah Japan Nih A Ralkap Cu Hriam Namngan He A Kuat Cang Hna.